
Spaudė „Šviesos“ spaustuvė, Kaune, Jakšto g. 2 


DĖSTYTOJAMS 


Vadovėlio medžiaga derinta su tikybos programa šeštajam 
pradžios mokyklos skyriui (Tiesos Kelias, 1936 m. 6 nr.). 
Daugelis skyrelių vadovėlyje dalinami į dvi dalis: pirmąja 
dalimi norima duoti mokiniui reikalingų žinių, antrąja — dalyką 
įvairinti ir moraliai veikti mokinio sielą. 

Tikybos programa šešerių metų pradžios mokyklai galutinai 
buvo paskelbta 1936 m. birželio mėn., todėl, norint vadovėlį pa- 
rengti naujiems mokslo „metams, darbą teko dirbti paskubomis 
ir, suprantama, nebus išvengta vieno kito net žymesnio trūkumo. 
Dėstytojų nurodymų ir pastabų mielai laukiama. 

Nuoširdžiai dėkoju kun. K. Žitkui, kuris davė nurodymų, šį 
darbelį dirbant, ir kun. Vaitkui, žiūrėjusiam kalbą. 


Kun. P. Tuminas. 


Kulautuva, 1936.V1II.28. 


SENIEJI AMŽIAI 


1. Žmonija Kristaus laikais 


To laiko žinomąjį pasaulį sudarė didžiulė Romos valstybė 
ir aplinkinės tautos. Romos valstybė turėjo paėmusi beveik visus 
Viduržemio jūros pakraščius. Jos valdytojas ciesorius gyveno 
Romoje. Kitos tautos buvo mažai žinomos arba visai nežinomos. 

Palestina Kristaus laikais taip pat priklausė Romos valsty- 
bei. Ją valdė Romos skirtas valdininkas. Romėnai nedraudė 
žydams laikytis Mozės tikybos ir į jų tikybinius reikalus nesikišo. 
Visus tačiau viešuosius reikalus tvarkė patys romėnai. 

Visi žmonės dalinosi į ponus ir vergus. Ponų buvo maža 
dalelė, o vergų — daugumas. Ponai rūpinosi turėti daug turtų 
ir kūno malonumų, vergai buvo laikomi gyvulių vietoje. Visur 
buvo įsigalėjęs didelis žiaurumas ir ištvirkimas. Teisingumas ir 
artimo meilė būdavo tik atsitiktiniai dalykai, 

Tikybiniuose reikaluose buvo didžiulė netvarka ir tamsumas. 
Romėnai ir kitos tautos garbino daugybę dievų. Ciesorius buvo 
viešai garbinamas, kaip Dievas. Jam buvo statomos šventyklos ir 
smilkomi smilkalai. Šiaip kiti dievai dalinosi į gerus ir blogus. 
Norint geresniems dievams įtikti, reikėjo daryti gerus darbus, o 
blogiesiems — blogus. Buvo net girtuokliavimo, paleistuvystės 
ir kitoki dievai. Viena žydų tauta tegarbino vieną tikrąjį Dievą, 
tačiau tai buvo ne žydų muopelnas, o Dievo Apvaizdos malonė. 
Dievas daug kartų siuntė žydams pranašus, kurie sulaikydavo 
žydus nuo stabmeldybės, kaip apie tai žinome iš Senojo Įstatymo 
istorijos. 

Toks pagonių tikėjimas negalėjo patenkinti  galvojančių 
žmonių. Jie ieškojo tiesos ir mažą dalelę savo protu jos terasda- + 
vo. Atsirado išminties ieškotojai, vadinami filosofai. Jie sura- 
do vieną kitą gilesnę tiesą, tačiau dažnai savo tarpe nesutikdavo, 

ir kiekvienas mokydavo kitaip. Todėl žmonės troško ir laukė, 
kad kas nors aukštesnis jiems nurodytų tiesą. 

Tokiais tad laikais gimė, skelbė savo mokslą ir numirė ant 
kryžiaus mūsų Išganytojas Jėzus Kristus. Kristaus mokslas 
pradžioje buvo labai 
mažai žinomas. Apie 
jį buvo girdėję ne- 
daug Palestinos gy- 
ventojų. Nebuvo grei- 
to susisiekimo, laik- 
raščių, radio įr kitų 
dalykų, kurie greitai 
platina žinias. Tačiau 
Kristus įsteigė savo 
Bažnyčią, kuri Jo 
mokslą saugojo nuo 
klaidų ir platino žmo- 
nėse. 

Visi krikščionys nuo 
Kristaus gimimo skaito 
savo metus. Kristaus lai- 
kais romėnai laiką skai- 
čiavo nuo Romos įkūri- 
mo. Žydai laiką skaičia- 
vo ir dabar tebeskaičiuo- 
ja nuo pasaulio pradžios, 
tikriau sakant, nuo pir- 
mojo žmogaus. Naujau- 
sieji tyrinėjimai parodė, 
kad Krisius yra gimęs 
Šv. Steponas, pirmasis kankinys kiek anksčiau, būtent, 4 

—6 metais anksčiau, negu 
mes krikščionys skaičiuo- 
jame. 


2. Bažnyčios pradžia 
Jėzus Kristus, gyvendamas žemėje, įsteigė Bažnyčią. Bū- 
tent, Jis visus savo sekėjus sujungė į vieną draugiją ir išrinko jai 
vadus. Tą draugiją vadiname Bažnyčia. 
Kristus pažadėjo Bažnyčią globoti iki pasaulio pabaigos. 
Kad apaštalams geriau sektųsi platinti Kristaus mokslą, Jis pa- 

žadėjo atsiųsti šv. Dvasią. . Todėl po Kristaus įžengimo į dangų 
apaštalai susirinko Jeruzalėje. Jie meldėsi ir laukė šv. Dvasios. 
Po 10 dienų šv. Dvasia nužengė ant jų ugnies liežuvių pavidalu. 

Tuo laiku buvo didelė žydų šventė, todėl Jeruzalėje buvo 
susirinkę labai daug, žmonių. Šv. Petras, gavęs šv. Dvasią, išėjo 
iš namų ir pradėjo mieste skelbti Kristaus mokslą. Kiekvienas 
girdėjo Jį kalbant savo kalba. Tas stebuklas ir drąsi šv. Petro 
kalba taip visus paveikė, jog tą pačią dieną apie 3000 žydų iti- 
kėjo Kristų. Tai buvo pati Bažnyčios pradžia. 

Kiti apaštalai taip pat pradėjo skelbti Kristaus mokslą. 
Krikščionių draugijų atsirado ne tik Jeruzalėje, bet ir kituose 
miestuose. Krikščionių skaičius padidėjo dar kelais tūkstančiais. 
Apaštalai vieni nebesuspėjo atlikti įvairių reikalų, todėl išsirinko 
sau padėjėjus, vadinamus dijakonus. - Kai žydai pajuto, kad 
krikščionys skiriasi nuo žydų, pradėjo krikščionių nekęsti. Pir- 
masis kankinys buvo dijakonas šv. Steponas, kurį žydai užmušė 
akmenimis. 


*Dijakonas šv. Steponas visiems skelbė, kad Kristus — Dievo Sūnus. 
Jis kalbėjo su tokia meile, jog niekas negalėjo jam atsispirti. Jis lengvai 
nuginčydavo žydų mokytuosius ir kunigus. Už tai jie labai įpyko ant šv. 
„Stepono. Jie papirko kai kuriuos žmones, kad šie sakytų, šv. Steponą pikt- 
žodžiavus Dievui ir kitokių baisių dalykų kalbėjus. Tuos prasimanymus jie 
paskleidė žmonių tarpe. 

Tuomet žydai labai įnirto. Prisirinko akmenų ir, nutvėrę šv. Steponą, 
išvilko iš miesto. Ten, grieždami dantimis ir žibančiomis akimis, mušė Jį 
akmenimis. Šv. Steponas už juos meldėsi: Viešpatie, nepaskaityk jiems tos 
nuodėmės“ (Apd. 7, 60). Tačiau jie nepasigailėjo šv. Stepono ir baigė ji 
mušti. 


3. Žymieji apaštalai 
Šv. Petras 


Šv. Petras buvo vyriausiasis apaštalas. Jis skelbė Kristaus 
mokslą Jeruzalėje ir gretimuose kraštuose. Už tai buvo įmestas 
į kalėjimą. Ten turėjo būti nukirsta jam galva; tačiau angelas 
stebuklingu būdu jį išvadavo: geležiniai pančiai nukrito nuo ran- 
kų, o užrakintos durys pačios atsidarė. 

Šv. Petras vadovavo apaštalams įvairiuose krikščionių rei- 

kaluose. Jis pasiūlė išrinkti apaštalą Motiejų vietoj išdaviko Ju- 
do; jis priėmė pirmąjį pagonį į krikščionių tarpą; vadovavo 
apaštalų  susirin- 
kimui | Jeruzalė- 
je; svarbiausiuose 
reikaluose ne tik 
kiti krikščionys, 
bet ir palys apaš- 
talai tardavosi su 
šv. Petru. 
Prasidėjus 
smarkiam  perse- 
kiojimui  Palesti- 
noje, šv. Petras 
nuvyko į Romą. 
Romoje įsteigė 
bažnyčią ir visoje 
Italijoje per savo 
pasiuntinius skel- 
bė Kristaus moks- 
lą. Nuo to laiko- 
Roma tapo Popie- 
žių buveine, 0 šv. 
Pirmasis Popiežius — 3 Petras buvo pir- 
Šiu Petris 94) masis Popiežius. 
Šv. Petras bu- 
vo nukryžiuotas 
Romoje Nerono 
persekiojimo  lai- 
kais, 67 metais. 
Jo kūnas ilsisi 
Romoje didžiausioje pasaulyje bažnyčioje, šv. Petro bazilikoje. 


Yra užsilikęs iš pirmųjų amžių padavimas apie šv. Petro mirtį. Kai 
1 Romoje prasidėjo smarkus persekiojimas, krikščionys sužinojo, kad ir šv. 
Petras bus nužudytas. Jie visomis jėgomis įkalbinėjo šv. Petrui bėgti iš 
Romos. Šv. Petras ilgai atsikalbinėjo, bet pagaliau sutiko. Kai šv. Petras iš- 
bėgo už Romos, buvo jau prietema. Staiga jis pamatė kažką iš lengvo 

priešais sunkiai einant. Priėjęs arčiau, žiūri — Išganytojas neša kryžių 
ant pečių. „Viešpatie, kur eini?“ — paklausė labai susijaudinęs šv. Petras. 
„Einu Romon, kad mane dar kartą nukryžiuotų“, — atsakė Išganytojas. Šv. 
Petras suprato, kad Išganytojas eina už jį mirti. Nepaprastai susigraudino 
šv. Petras ir sugrįžo į Romą. Čia jis buvo įmestas į kalėjimą, kankintas, 
pagaliau nukryžiuotas aukštyn kojomis: jis save laikė nevertu būti taip pat 
nukryžiuotas, kaip buvo nukryžiuotas Kristus. 


Šv. Povilas 


Prieš atsiver- 
timą šv. Povilas 
vadinosi Sauliūs. 
Tuomet jis buvo 
labai uolus krikš- 
čionių priešas. Vė- 
liau stebuklingu 
būdu atsivertė ir 
tapo dar uolesniu 
Kristaus mokslo 
platintoju. 

Skelbdamas 
Kristaus mokslą, 
atliko 3 labai di- 
deles keliones per 
Mažąją Aziją, 
Graikiją, net iki 
Romos. "Tose ke- 
lionėse turėjo 
daugybę vargų ir 
nuotykių. Vienoje 
vietoje pagonys jį 
palaikė dievaičiu 
ir norėjo jam de- 
ginti aukas, nes 
jis stebuklingai 
gydė. Tris kartus patyrė laivo sudužimą į uolas, vieną kartą 
plaukte beišplaukė į salą. Daug kartų buvo nuplaktas rykštė- 
mis ir daugybę kitokių vargų dėl Kristaus meilės patyrė, 

Per tas keliones įsteigė tarp stabmeldžių daug bažnyčių. 
Reikalui esant, toms bažnyčioms rašydavo laiškus, kurie išliko 
iki mūsų laikų. 

Paskutinėje kelionėje pateko į Romą Nerono persekiojimo 
metu. Ten jam buvo nukirsta galva 67-ais metais. Šv. Povilo 
nuveikti darbai yra labai dideli ir svarbūs Bažnyčiai. 


Sauliaus atsivertimas įvyko šiose aplinkybėse. Saulius buvo labai karš- 
tas krikščionių priešas. Jeruzalėje gaudė ir sodino į kalėjimą krikščionis, 
Sužinojęs, kad daug krikščionių atsirado Damaske, dideliame Sirijos mieste, 
labai įnirto. Išprašė iš valdžios sau leidimą ten nuvykti ir suiminėti krikš- 
čionis. Kelionėje atsitiko jam nepaprastas įvykis. Nenusakoma šviesa nu- 
švito iš dangaus. Saulius persigandęs nukrito nuo arklio ir išgirdo balsą: 
„Sauliau, Sauliau, kam mane persekioji?“ Saulius drebėdamas paklausė: „Kas 
tu, Viešpatie?“ Balsas atsakė: „Aš Jėzus, kurį tu persekioji. Sunku tau 
spardytis prieš akstiną“ (Apd. 9, 4—6). Saulius atsikėlė drebėdamas jau 
aklas. Nuvykęs į Damaską, paprašė nuvesti pas krikščionis ir prašėsi pa- 
krikštijamas. Po krikšto atgavo regėjimą ir pradėjo nepaprastai uoliai skelb- 
ti Kristaus mokslą. Vadinosi jau ne Saulius, bet Paulius (Povilas). 


4. Bažnyčios augimas 


Bažnyčia žydų tarpe 


Kadangi Kristus skelbė savo mokslą Palestinoje, tai ir pir- 
mieji krikščionys buvo žydai. Tie krikščionys pradžioje mažai 
tesiskyrė nuo žydų. Vakščiojo šeštadieniais į sinagogas ir pildė 
kitus Mozės įstatymus. Tik savo tarpe dar susirinkdavo Mišių ir 
kitokių apeigų atlikti. 

Kartą iškilo ginčas, ar. krikščionys, perėję iš pagonių, turi 
laikytis Mozės apeigų. Tuomet apaštalai susirinko į Jeruzalę 
ir nusprendė, kad tokie krikščionys neturi laikytis Mozės apeigų 
(50 m.). Taip krikščionys galutinai atsiskyrė nuo žydų. 

Žydai, pajutę, kad krikščionys skelbia naują mokslą, pradėjo 
juos persekioti. Gindavo juos iš gyvenamų vietų ir  skųsdavo 
valdžiai. Tačiau neilgai persekiojo, nes patys žydai sukilo prieš 
romėnus; romėnai labai žiauriai juos nubaudė ir išblaškė po 
visą pasaulį. Daugumas žydų paniekino Kristaus mokslą ir iki 
šių dienų dar jo nepriėmė. 

Kristus žinojo, kad už Jo nukryžiavimą ir Jo mokslo paniekinimą kris 
ant žydų tautos Dievo bausmė. Todėl kartą Jis žiūrėjo į Jeruzalę ir verkė: 
„Jeruzale, Jeruzale, dar ši karta nepracis, kaip neliks tavo akmens ant ak- 
mens. Tavo vaikai bus išnaikinti ir išblaškyti po pasaulį“. 

Apie 70-us metus po Kristaus žydai sukilo prieš romėnus. Šių vadas Ti- 
tas žydų Velykų metu apsupo Jeruzalės tvirtovę, kurioje buvo su viršum 
2.000.000 žmonių. Žydai ilgai laikėsi, bet pritrūko maisto. Prasidėjo baisus ba- 
das. Motinos maitindavos savo kūdikiais. Už miesto mūro buvo išmesta apie 
700.000 lavonų. Kiti žydai bandė bėgti, bet romėnai juos sugaudavo ir kas- 
dien po 500 prikaldavo prie kryžių. Net medžių naujiems kryžiams pritrū- 
ko. Pagaliau romėnai paėmė miestą. Baisus buvo verksmas ir klyksmas. 
Romėnai žudė be pasigailėjimo vaikus ir moteris. Apie 6000 žmonių sudegė 
liepsnojančiame mieste. Romėnai likusius žydus išsivedė į nelaisvę, 0 iš 
Jeruzalės teliko pamatai ir pelenai. 

Ciesorius stabmeldys Julijonas „norėjo pajuokti aukščiau paminėtąjį 
Kristaus pranašavimą ir liepė atstatyti Jeruzalę. Tačiau, vos išlupus pama- 
tus, prasidėjo žemės drebėjimas. Darbas buvo nutrauktas. Taip neliko ak- 
mens ant akmens. Pranašavimas išsipildė paraidžiui. 


2 


Ar 2 


r A AS 


Bažnyčia pagonių tarpe 


Nors Kristaus mokslas reikalavo iš žmonių daug ko išsiža- 
į dėti, tačiau jis smarkiai plito pagonių tarpe. Kristaus sekėjų 
o atsirado įvairiuose luomuose. 


Pirmiausia, Kristaus mokslas patiko vergams, nes jis skelbė, 
kad ponas ir vergas turi tokią pat nemirtingą sielą. Kristaus 
mokslas ramino vergus varguose ir kentėjimuose, nes mokė, kad 
visi žmonės mirę gaus atlyginimą už savo darbus. 


Kristaus mokslas patiko moterims, nes skelbė, kad moteris 
ir vyras yra lygios vertės. "Mat, pagonys moterį laikė žemesniu 
kūriniu, negu vyras. Moteris neturėjo laisvės, o buvo tik vyrų 
žaislas. 

Kristaus mokslas patiko taip pat kai kuriems mokytiems 
žmonėms ir ponams. Jie matė, kad stabų garbinimas yra tuš- 
„ čias. Turtai ir kūno malonumai buvo atsibodę. O Kristaus 
mokslas jiems parodė, kam žmogus gyvena žemėje. 

Tačiau tiems žmonėms, kurie norėjo išnaudoti kitus ir ten- 
kinti savo kūną, Kristaus mokslas nepatiko. O tokių žmonių 
„buvo daugumas. Jie krikščionių nekentė. 

Kiek pasaulyje buvo maža žmoniškumo, matyti iš vergų padėties. Pa- 
gonys su vergais elgdavosi blogiau, kaip su gyvuliais, nes vergas buvo be 
jokių teisių. Ponas galėdavo juos parduoti arba' nužudyti. Kada vergei 
gimdavo kūdikis, ponas nuspręsdavo, ar jam leisti augti, ar ne. 

Romėnams didžiausias malonumas buvo žiūrėti cirke, kaip vergai su 
kits kitu kovojo ir žudėsi. Ciesorius Trajanas Romai palinksminti suruošė 
123 dienų pasilinksminimus, per kuriuos žuvo su viršum 100.000 vergų. Ro- 
mėnų valstybėje vergų buvo 10 kartų daugiau, kaip laisvųjų. Romoje vi- 
dutiniškai 1 laisvam žmogui tekdavo 100 vergų. 


5. Krikščionių persekiojimas 


Persekiojimo priežastys 


(Krikščionys buvo persekiojami, nes turėjo daug priešų. 
Žymiausieji priešai buvo: 1) Romos įstatymai, 2) ciesorius ir 
3) ištvirkusi visuomenė. 

1) Romėnų įstatymai draudė įvesti naują tikėjimą, nors vi- 
siems seniesiems buvo davę laisvę. Kai tik sužinota, kad krikš- 
čionių tikėjimas yra visai naujas, tuojau pradėta krikščonis per- 
sekioti. Romėnų valdžia versdavo krikščionis išsižadėti Kris- 
taus, o liepdavo garbinti stabus. 

2) Ciesorius buvo vyriausias valdovas ne tik žemiškuose da- 
lykuose, bet ir dvasiniuose. Jam buvo statomi altoriai ir smil- 
komi smilkalai, lyg kokiam dievačiui. Krikščionys jį laikė pa- 
prastu žmogum, o pasaulinės valdžios iš jo atimti nemanė. "Ta- 
čiau ciesorius palaikė krikščionis maištininkais ir liepė juos 
naikint. 

3) Ištvirkusiai visuomenei nepatiko krikščionys, nes jie skel- 
bė susivaldymą ir meilę visiems žmonėms. Krikščionys nesilan- 
kydavo į cirkus, kur buvo draskomi žmonės, neidavo į nepado- 
rius pasilinksminimus.  Pagonys ūž tai sugalvojo, kad krikščio- 
nys susirenka naktimis ir savo tarpe dar biauriau linksminasi, 
negu pagonys. Būtent, jie žudą kūdikius ir gerią jų kraują, gar- 
biną asilo galvą — ir kitokių nesąmonių prikalbėdavo. 

Vyriausią priežastį krikščionių persekiojimui davė Neronas. Neronas 
buvo Romos ciesorius, mėgęs smagumus ir poeziją. Kartą jis sumanęs ap- 
dainuoti eilėmis gaisrą. Kad gautų įkvėpimą, liepęs keturiose vietose pavė- 
jui padegti Romą. Užsiliepsnojus miestui, Neronas stovėjęs ant vienos kal- 

vos ir gėrėdamasis dainavęs, pritardamas kanklėmis. Supleškėjo kuone vi- 
sas miestas. Gyventojai pradėję įtarti Neroną. - Tuomet Neronas išsigandęs, 
kad jo nenuverstų nuo sosto, liepęs skelbti, kad miestą padegę krikščionys. 
Buvo išleisti įsakymai suiminėti ir bausti krikščionis. /Tai buvo persekioji- 
mo pradžia Romos valstybėje. 


Persekiojimas 


Pirmasis Romos valstybėje pradėjo persekioti krikščionis 
Neronas (64 m.). Po jo persekiojimai smarkiau arba silpniau 
truko iki 313 metų.  Baisiausiasis persekojimas buvo prie cie- 
soriaus Dioklecijono, kuris visai norėjo išnaikinti krikščionis. 
Taigi, krikščionys buvo persekiojami per 3 šimtmečius. Per per- 
sekiojimus žuvo rods keli milijonai krikščionių. 

Krikščionys buvo įvairiausiais būdais kankinami ir žudomi. 
Dažnai jie būdavo suvaromi į cirką, o ant jų paleidžiami išalkę 
laukiniai žvėrys. Kartais juos apliedavo smala ir uždegdavo 
vakare soduose pasivaikščiojimo metu. Kitiems tam tikrais 
kankinimo įrankiais draskydavo kūną, tempdavo sąnarius, de- 
gindavo ant lengvos ugnies. Sunku suminėti visus žiaurumus, 
kuriuos išgalvojo įnirte pagonys. 

Tačiau krikščionių skaičius kasdien augo. Krikščionių 
kantrumas kančiose ir drąsa prieš mirtį patraukdavo prie krikš- 
čionių net pačius hudelius. Pagonys palengva suprato, kad 
krikščionių tikėjimas eina iš Dievo. 

Per didžiuosius Dioklecijono persekiojimus žuvo šv. Agnietė. Ji buvo 
labai maloni ir reto gražumo mergaitė. Dar nebuvo baigusi 13 metų, kai 
ją norėjo vesti vienas šaunus romėnas, kuris ją labai mylėjo. Tačiau ji 
atsisakė, nes labiau mylėjo savo amžinąjį Sužieduotinį. Romėnų teisėjas, 
sužinojęs, kad ji krikščionė, pakvietė ją pas save. "Tikėdamasis ją paveik- 
siąs, masino ją įvairiais pažadais ir grasinimais atsižadėti Kristaus. "Tačiau 
šv. Agnietė nepasikeit Tuomet teisėjas nusiuntė ją į begėdiškus namus, 
manydamas, kad šlykšti aplinkuma paveiks jos jauną būdą. Tačiau ir tai 
nieko nepadėjo. 

Tuomet ji buvo pasmerkta mirti. Žinią ji sutiko ramiai ir linksmai. I 
šavo bausmės vietą ėjo, lyg į savo vestuves. Prieš mirtį kalbėjo: „Gražus 
yra mano Sužiėduotinis, gražesnis, ikaip visi mirtingieji jaunuoliai. Niekas 
negali už Jį karščiau ir kilniau mylėti! Kaip aš galėčiau Jo atsižadėti?“ 
Tuomet ji didvyriškai nulenkė galvą budelio kirčiui. Visi žiūrovai pagonys 
buvo nepaprastai sujaudinti ir verkė. Verkė net ir pats budelis. Jos kūnas 
liko krikščionims brangiausia relikvija iki šių dienų. 


4 
Katakombos 


Persekiojimo laikais krikščionys slėpdavosi katakombose. 
(Katakombos yra požeminiai urvai, krikščionių iškasti po Roma 
ir jos apylinke. 

Dieną krikščionys eidavo savo pareigas, o naktį susirinkda- 
vo slaptai į katakombas. Ten kunigas prie žvakių šviesos at- 
laikydavo pamaldas ir dalydavo Komuniją.  Turtuoliai dažnai 
sunešdavo savo turtus ir čia juos išdalydavo vargšams. Prieš 

Katakombos 


rytą, vienas kitą paguodę ir suraminę, išsiskirstydavo prie savo 
pareigų. 

Tas vietas valdžia labai retai tesužinodavo, nes krikščionys, 
net baisiausiai kankinami, jų neišduodavo. Kai krikščionį 
nukankindavo, krikščionys jo kūną nugabendavo į katakombas 


ir ten palaidodavo. Katakombos yra labai brangus krikščionims 
palikimas. 

Katakombos yra išlikusios iki šių dienų. Urvų sienose te- 
bėra marmurinės lentos, kuriose dar išskaitomi parašai. Už tų 
lentų ilsisi kankinių kūnai. Taip pat žymu kai kur išblukę pie- 
šiniai: Kristus, laikąs ant rankų avelę, ir kitokie. 


Kartą vienas krikščionis buvo padėtas į kalėjimą ir laukė kankinio 
mirties. Jis labai norėjo prieš mirtį priimti ŠŠ. Sakramentą. Sužinoję tai, 
krikščionys žūt būt ryžosi išpildyti jo paskutinį norą, nors tai padaryti 
buvo labai sunku. Kai naktį krikščionys susirinko į katakombas, vysku- 
pas paklausė, kas apsiims atlikti tą pavojingą darbą. Tuoj iš krikščionių 
tarpo iššoko 12 m. berniukas Tarcizijus: „Aš noriu nunešti Švenčiausiąjį 
Sakramentą!“ Vyskupas nustebo, pamatęs tokį jauną drąsuolį, ir neno- 
vėjo jo leisti. Tuomet Tarcizijus pradėjo vyskupą labai prašyti, kad jį 
leistų: „„Aš esu vaikas, ir niekas manęs neįtars. Jei reikės, aš mokėsiu ap- 
ginti Kristų, nors ir mirti tektų“. Vyskupas pagaliau sutiko. Užkabino 
jam ant krūtinės indelį su ŠŠ. Sakramentu po rūbais ir išleido. 

Einant Tarcizijui per miestą, jį pamatė išdykę draugai. Jie kalbino 
Tarcizijų ir kvietė su jais pažaisti. Tarcizijus stengėsi kuo greičiausiai nuo jų 
pasprukti. Vaikėzai pastebėjo, kad jis ant krūtinės kažką slepia po rūbais, 
ir būtinai ryžosi atimti. Sugriebė Tarcizijų, parmetė jį ant žemės. Tarci- 
zijus tvirtai laikė rankas ant krūtinės, visomis jėgomis gindamas Kristų, ir 
nepasidavė. Taip jie kamavo Tarcizijų, kol tą įvykį pamatė pro šalį ėjęs 
kareivis. Jis išgainiojo vaikėzus ir išgelbėjo Tarcizijų.  Tarcizijus, didvy- 
riškai apgynęs ŠŠ. Sakramentą nuo išniekinimo, mirė; kareivis buvo labai 
sujaudintas nepaprastu jo narsumu, tapo krikščionimi ir pats buvo nukan- 


- kintas už Kristų. Taip padėjo galvas už Kristų šv. Tarcizijus ir jo išgelbė- 


tojas romėnų kareivis, 


6. Konstantinas Didysis ir Milano ediktas 


Vienas Romos ciesorius, norėdamas sustiprinti savo valsty- 
bę ir apsiginti nuo krikščionių, padalino visą valstybę į 4 dalis, 
o kiekvienai daliai paskyrė atskirą valdovą. Tačiau ne sustip- 
rino, tik nusilpnino, nes visi keturi valdovai pradėjo tarp savęs 
kivirčytis. Vakaruose jų buvo du: Konstantinas ir Maksencijus. 
Konstantinas buvo krikščionių šalininkas, o Maksencijus — 
stabmeldžių. Tarp jųdviejų kilo karas. Konstantino kariuomenė 
priešaky nešė kryžių ir savo priešą visai nugalėjo. 

Konstantinas, paėmęs į savo valdžią valstybę, 313 metais 
Milane išleido įsakymą, kuriuo davė laisvę krikščionims. Tas 

įsakymas vadinasi Milano ediktu. "Nuo ta- 
da pasibaigė krikščionių persekiojimas. 
Krikščionys galėjo viešai reikšti savo tikėji- 
mą ir atlikti pareigas. . 

Konstantinas grąžino krikščionims pa- 
gonių atimtas bažnyčias ir pats pastatė daug 
naujų. Palengvino vergų padėtį, uždraus- 
damas skirti jų tėvus nuo vaikų, žmonas nuo 
vyrų. Uždraudė tvirkinančius pagonių pasi- 
linksminimus, tačiau patiems pagonims neuž- 
draudė garbinti savo stabus. Už tuos ir ki- 
tus savo nuopelnus buvo pavadintas Di- 
džiuoju. 

Konstantino D. įpėdiniai visai panaiki- 
no stabmeldybę Romos imperijoje. Uždrau- 
Konstantinas dė garbinti stabus ir uždarė pagonių šventyk- 

Didysis las. Palengva visi pagonys, vieni noromis, 
kiti nenoromis, pasikrikštydino. 


Konstantinas Didysis, būdamas dar pagonis, turėjo kariauti su Mak- 
sencijum.  Maksencijaus kariuomenė buvo kelis kartus didesnė.  Konstan- 
tinas iš baimės meldėsi į krikščionių Dievą ir prašė Jo pagalbos. Yra pada- 
vimas, kad saulėlydyje jis su kareiviais išvydęs kryžiaus ženklą ir parašą: 
„Šiuo ženklu nugalėsi“. 

Tuomet Konstantinas Didysis liepęs padaryti kryžių, išpuošti jį auksu 
bei brangakmeniais ir nešti kariuomenės priešaky, kaip kariuomenės ženklą. 
Susitiko su priešo kariuomene prie Tiberio upės. Prasidėjo labai smarki 
kova, tačiau priešai greitai pradėjo bėgti. Bebėgant per tiltą, tiltas lūžo, 
ir daug Maksencijaus kareivių žuvo vandenyje. Vėliau tą kryžių nešiodavo 
su didele pagarba 50 narsiausių kareivių. 

Konstantinas Didysis tuo savo laimėjimu niekad nesigirdavo, bet jį pri- 
skirdavo: Dievui. Nuo to laiko jis pradėjo globoti krikščionis. 


7. Bažnyčios tėvai 


+ Peršekiojimo laikais krikščionimis tapdavo daugiausia pa- 
prastos kilmės, nemokyti žmonės.  Krikščionims gavus laisvę, 
krikščionimis tapo ir daugumas išmokslintų pagonių. Dažnai 
tokie žmonės likdavo persiėmę pagoniška dvasia ir savaip iš- 

kreipdavo Kristaus mokslą — tapdavo klaidatikiais ir kitiems 
savo pažiūras skelbdavo. Ypač IV šimtmetyje atsirado daug 
įvairių klaidatikių. Jie klaidindavo kitus krikščionis. Su jais 
kovoti buvo sunku. 

Tuo laiku atsirado taip pat labai žymių krikščionių, pasižy- 
mėjusių savo mokslu ir gyvenimo šventumu. Jie savo raštais 
atrėmė įvairius krikščionims priekaištus. Nurodė žmonėms, 
kur yra klaidatikių 


ir kur tikrasis Kris- SV nana area i S 


taus mokslas. To- 
kie žmonės vėliau 
Bažnyčios buvo 
praminti bažnyčios 
tėvais už jų dide- 
lius nuopelnus Baž- 
nyčiai. 

Bažnyčios tė- 
vų daugiausia gy- 
veno IV-V šimtme- 
tyje. Jie skirstomi 
į rytiečius ir vaka- 
riečius. Rytiečiai 
gyveno rytinėje bu- 
vusios Romos im- 
perijos dalyje ir ra- 
šė graikų kalba. 
Vakariečiai — va- 
karinėje dalyje ir 
rašė lotynų kalba. 

Iš rytiečių tė- 

vų žymiausieji yra > 
šv. Bazilijus ir šv. Šv. Augustinas 
Jonas Auksaburnis. 
Šv. Bazilijus yra didis vienuolynų kūrėjas. Jis sujungė atsisky- 
rėlius, parašė jiems įstatus ir pats jiems vadovavo. Rytų krikš- 
čionys vienuoliai tų įstatų tebesilaiko iki šių dienų. Bazilijus pa- 
sižymėjo proto gilumu ir drąsa kovoje su klaidatikiais. 


Bažnyčios istorija, 2 


Šv. Jonas Auksaburnis pasižymėjo labai gražiais pamoks- 
lais, todėl ir liko pramintas Auksaburniu. Savo pamokslais, ku- 
rių klausydavo minios žmonių, atnešė žmonėms nepaprastos. 
dvasinės naudos. Kadangi mėgo tiesą į akis sakyti, tai buvo 
persekiojamas ir patyrė daug vargų. 

Iš vakariečių tėvų žymiausieji yra šv. Jeronimas ir šv. Au- 
guštinas. Šv. Jeronimas pasižymėjo Šv. Rašto tyrinėjimais. Jis 
išvertė šv. Raštą iš hebrajų kalbos į lotynų ir išaiškino daug 
sunkių vietų. Labai pavyzdingai ir šventai gyveno. 

Šv. Augustinas yra garsus savo raštais, kurių labai daug pa- 
rašė. Jaunas būdamas, palaidai gyveno, bet vėliau atsivertė ir 
liko labai pavyzdingu krikščionimi. Savo raštais išaiškino ne 
vieną sunkią tikėjimo tiesą ir nurodė klaidatikių nukrypimus nuo 
tikrojo Kristaus mokslo. Jo raštai tebėra skaitomi iki šių dienų. 

Bažnyčios tėvai padėjo Bažnyčiai nugalėti įvairius vidaus 
priešus ir labai sustiprino jos išvidinį gyvenimą. 


8. Naujos krikščionių tautos 

Apie V amžių Europoje prasidėjo tautų kilnojimasis: 
Įvairios laukinės tautelės keliavo iš vienos vietos į kitą, kovoda- 
mos su kita kita. Jos užkariavo ir sugriovė Romos imperiją, bet 
krikščionių mokslo nenugalėjo. ž 

Tos tautėlės buvo labai neramios ir karingos. Kristaus 
mokslas joms ne labai tepatikdavo, todėl jos krikštydinosi labai 
palengva.  Pasikrikštydinusios ne greitai tepersiimdavo krikš“ 
čioniškąja dvasia. Ilgai pas jas išliko žiaurūs papročiai. 

Ypač jų tarpe buvo įsigalėję kerštas ir verguvė. 'Kas ne- 
keršydavo, tas buvo laikomas ne vyru. Dėl menkniekio jie 
vienas kitą nudėdavo. Vergų taip pat nenorėjo paleisti, nes 
jiems gyventi be vergų atrodė labai sunku, taip pat, kaip mūsų 
ūkininkui reikėtų gyventi be naminių gyvulių. Bažnyčia, kiek 
galėdama, naikino žiaurius įpročius ir globojo vergus. 

Tie žiaurūs įpročiai užkrėtė net senuosius  pavyzdingus 
krikščionis. Krikščionys tapo nebe tokie pilni meilės, kaip per- 
sekiojimo laikais. Ypač daug naujų krkščionių prisidėjo V-VIII 
amžiujė.. „Apie tą laiką tapo krikščionimis prancūzai, vokie- 
čiai, anglai ir kitos gretimos tautos. Visa Europa liko krikščio- 
niška tik apie X šimtmetį. 

VIDURINIAI AMŽIAI 


1. Bažnytinės valstybės pradžia 


Pirmieji krikščionys dažnai pavesdavo savo turtus ir žemes 
Bažnyčiai. Per keletą amžių susidarė dideli žemės plotai 
Italijoje ir kituose kraštuose, kurie priklausė Popiežiui. Popie- 


. žius buvo laikomas jų savininku ir valdovu. 


V amžiuje Italiją pradėjo pulti laukinės germanų tautos. 
Jos plėšdavo turtus, degindavo pastatus ir žudydavo žmones. 
Ciesorius nebegalėjo apginti, nes jo valdžia buvo susilpnėjusi, o 
jis pats gyveno ne Italijoje. Popiežius pradėjo rūpintis, kaip čia 
išgelbėjus gyventojus nuo nelaimės ir mirties. Porą kartų pats 
Popiežius Leonas Didysis ėjo pasitikti žiauriųjų laukinių ir juos 
atkalbėjo nuo baisaus žygio. Gyventojai matė, kad Popiežius rū: 
pinasi jų gerove, ir patys pavedė jam žemišką valdžią. Tuo 
būdu Popiežiaus valdžia žymiai sustiprėjo. 

Po kurio laiko viena germanų giminė (longobardai) užka- 
riavo didelę dalį Italijos ir ruošėsi užimti Romą.  Ciesorius ap- 
ginti neįstengė. Tuomet Popiežius paprašė juos apginti frankų 
karalių Pipiną. Šis karalius ne tik apgynė Romą, bet sumušė 
longobardus ir atėmė daug žemių. Tas žemes padovanojo Po- 
piežiui. Pipino sūnus Karolis Didysis galutinai nugalėjo longo- 
bardus ir dar pridėjo Šventajam Tėvui žemių. Šv. Tėvas pripa- 
žino jį ciesorium. Anais laikais krikščionių kraštai taip gerb- 
davo Popiežių, jog gana dažnai įvairių kraštų valdovai prašydavo 
Šv. Tėvą pripažinti juos karaliais. 

Taip susidarė bažnytinė valstybė, kuriai priklausė nemaži 
žemės plotai. Ją dvasiniuose ir žemiškuose reikaluose valdė 
Popiežius. Ta valstybė Popiežiui buvo labai naudinga, nes, savo 
valstybėje gyvendamas, ramiai galėjo valdyti Bažnyčią, netruk- 
domas pasaulio valdovų užgaidų. 

Popiežiui bažnytinė valstybė buvo keletą kartų atimta. Ta- 
čiau galutinai žlugo tik XIX amžiuje, kai ją sugriovė Italų 
valdžia. Dabar Popiežius atgavo savo valstybėlę, kad ir labai 


“mažą. "Ta valstybėlė yra maža Romos miesto dalis ir vadinas 


„Vatikano valstybė“. 


Atila buvo labai baisus laukinių vadas. Jis atkeliavo iš Azijos, kaip 
audra, ir sutikęs nieko nesigailėdavo. Kur jis prajodavo su savo gauja, 
likdavo tik kraujas, pelenai ir suminta žemė. Todėl buvo vadinamas „Die- 
vo rykštė“. Jis ėjo į Romą, nes Roma buvo garsi savo garbe ir turtais. 
Žmonės baisiai persigando. "Tuomet Popiežius Leonas Didysis sudarė iš- 
kilmingą procesiją. Ją vedė žilas beginklis senelis, pats Leonas Didysis. 
Procesija, giedodama šventas giesmes, išėjo iš miesto pasitikti „Dievo rykš- 


tės“. Atila buvo labai nustebintas tokiu nepaprastu sutikimu. Popiežius 
prašė Atilą pasigailėti nekaltų krikščionių.  Nuostabiu būdu Popiežiaus žo- 
džiai paveikė akmenširdį Atilą. Jis su savo būriais pasuko kitur. / Žmonių 


džiaugsmui nebuvo galo. Leoną Didįjį jie praminė „Tėvynės išgelbėtoju“. 


2. Rytų bažnyčios atskilimas 


Atskilimo priežastys 


Rytų Bažnyčią sudarė Graikijos, M. Azijos, Rusijos, Egipto 
ir gretimų tautų krikščionys, Vakarų — Italijos, Ispanijos, Gali- 
jos ir aplinkinių tautų krikščionys. Palengva atsirado skirtu- 
mas tarp Rytų ir Vakarų Bažnyčios. 

Rytų Bažnyčios dvasiškiai buvo pasidavę ciesoriaus įtakai. 
Net pats patriarchas pildė jo pageidavimus. | O Vakarų Bažny- 
čios dvasiškiai nesilenkė ciesoriui. Nors Popiežius buvo visos 
Bažnyčios galva, tačiau rytiečius daugiau valdė Konstantinopo- 
lio patriarchas, o vakariečius — pats Popiežius. Kai kuriuose 
reikaluose Popiežius su Konstantinopolio patriarchu pradėjo 
nebesutarti. 

Rytiečiai didžiavosi savo dvasine kultūra, niekindami visas 
kitas tautas. Vakariečiai didžiavosi karo jėga, niekindami silp- 
nus rytiečius. Dėl to, o ir dėl kitų priežasčių, rytiečiai ir vaka- 
riečiai krikščionys pradėjo į vieni antrus skersakiuoti. 

Rytų Bažnyčią nuo Vakarų Bažnyčios skyrė daug smulkmenų, kurios 
tamsiems žmonėms atrodė didelis dalykas. Pavyzdžiui, rytiečių kunigai 

nešiojo ilgas barzdas, o vakariečių kunigai barzdas skutosi. Rytiečių ku- 
nigai buvo vedę, o vakariečių — nevedę. Rytuose pamaldos buvo laikomos 
graikų kalba, o vakaruose — lotynų kalba. Komunija rytuose būdavo duo- 
dama raugintos duonos pavidalu, o vakaruose neraugintos. Žmonės las 
smulkmenas labai pastebėdavo ir laikydavo dideliais dalykais. 


Atskilimas' 


Rytų Bažnyčia nuo vakarų Bažnyčios galutinai atsiskyrė 
prie Konstantinopolio patriarchų Fotijaus ir Kerularijaus. 

Fotijus buvo labai mokytas, bet ir labai suktas žmogus. 
Būdamas pasaulietis, prisigerino ciesoriui, nes norėjo tapti pa- 
triarchu. Ciesorius atstatė tikrąjį patriarchą šv. Ignacą, nes šv. 
Ignacas jį išbardavo už blogus darbus.  Fotijus liko įšventintas 
į kunigus ir greitai pakeltas į patriarchus. Fotijus parašė Po- 
piežiui, kad šv. Ignacas atsisakęs dėl nesveikatos, ir prašė jį patį 
patvirtinti patriarchu. Popiežius, nieko nežinodamas, Fotijų pa- 
tvirtino, tačiau, sužinojęs tiesą, jį atstatė ir vėl liepė patriarchu 
būti šventam Ignacui. Šv. Ignacas greitai mirė, o Fotijus tapo 
antrą kartą patriarchu. Jis nekentė Romos Popiežiaus, todėl 
pradėjo skelbti, kad Rytų Bažnyčiai reikią atsiskirti nuo Vakarų 
Bažnyčios. Daug dvasiškių ir žmonių tam pritarė. 

Vėliau tapo patriarchu Kerularijus. Kerularijus norėjo būti 
pats vyriausias ir nieko nepriklausyti. Jis pradėjo skelbti, kad 
Vakarų Bažnyčia iškreipusi Kristaus mokslą. Sužinojęs tai, Po- 
piežius nusiuntė savo pasiuntinius sudrausti Kerularijaus.  Ta- 
čiau Kerularijus Popiežiaus pasiuntinių nepriėmė. "Tuomet šie 
išeidami padėjo ant didžiojo altoriaus raštą, kuriame Popiežius 
atskyrė nuo Bažnyčios neklaužadas rytiečius. Tai įvyko 1054 
metais. 


Atsiskyrusi Rytų Bažnyčia neturėjo laimės.  Klausydama pasauliečių 
valdovų, susilaukė daug nelaimių. Ypač daug nukentėjo paskutiniaisiais lai- 
kais per. raudonąją revoliuciją Rusijoje 1917 metais. 

Bažnyčios. (cerkvės) daug kur buvo paverstos teatrais ir kinais. Vai- 
kėzai, apsirengę šventikų liturginiais rūbais, gatvėse įvairiausiais būdais iš- 
juokdavo tikėjimą. 

Mokyklose mokinius tyčia išalkindavo. Tada liepdavo mokiniams 
prašyti Dievo duonos. Mokiniai prašydavo, o mokytojai juokdavosi. Po to 

liepdavo mokiniams prašyti duonos iš Sovietų valdžios ir tik tada duodavo. 
Taip įvairiais būdais negudrius jaunuolius atitraukdavo nuo Dievo. 

Ar pravoslavų bažnyčiai pasiseks atgyti Rusijoje, apie tai težino vie- 
nas Dievas. 


3. Grigalius VII 


XI amžiuje Bažnyčia susilaukė daug nelaimių. Ne tik al- 
skilo Rytų Bažnyčią, dar ir Bažnyčios išvidiniame gyvenime at- 
sirado nemaža blogybių. Pasauliniai valdovai buvo labai įsiga- 
lėję ir pradėjo Bažnyčios reikaluose šeimininkauti. Bažnytinės 
vietas skirdavo tiems, kurie valdovui daugiau užmokėdavo. To- 
kios vietos dažnai tekdavo asmenims be pašaukimo, kurie vė- 
liau nepavyzdingai gyvendavo. Tais sunkiais laikais Popiežium 
tapo Grigalius VII, kuris tokiems laikams buvo labai reikalingas. 

Prieš išrenkant Popiežium, Grigalius VII buvo vienuolis. 
Buvo vyras labai tvirto būdo ir nepaprastai doras. Būdamas 
vienuoliu, buvo iš eilės prie penkių Popiežių vyriausiu pagelbi- 
ninku, nes labai gerai suprato Bažnyčios reikalus. 

Pagaliau jis pats buvo išrinktas Popiežium (1073—1085) ir 
pasivadino Grigalium VII-ju. Tuoj pareikalavo, kad visi įgiju- 
sieji bažnytines vietas už pinigus atsisakytų, ir kad kunigai negy- 
ventų su moterimis. Jei kas to nenori, tam uždraudė eiti dva- 
siškio pareigas. O žmonėms įsakė iš tokių kunigų neimti Sakra- 
mentų ir neklausyti Mišių. Daug dvasiškių tuo buvo labai nepa- 
tenkinti. Jie susitarė su Vokietijos karalium Henriku IV ir pa- 
skelbė, kad Popiežius esąs neteisingai išrinktas. Taip pat ki- 
tokiais būdais pradėjo su Popiežium kovoti. 

Tada Grigalius VII atskyrė nuo Bažnyčios visus maištinin- 
kus dvasiškius, o karaliui Henrikui IV atėmė karaliaus valdžią, 
paleidęs valdinius nuo priesaikos. Daug dvasiškių paklausė Po- 
piežiaus ir pradėjo pavyzdingą gyvenimą. "Žmonės stojo Popie- 
žiaus pusėn. Didikai, kurie nuo seniai neapkentė to karaliaus, 
buvo labai patenkinti. Jie norėjo sau rinktis naują karalių. 

Karalius išsigando, nuvyko į Kanosą pas Popiežių ir apgai- 
lėjo savo. kaltę. Popiežius vėl leido jam tapti karaliumi. Ta- 
čiau jo atgaila buvo klastinga. Kai tik grįžo į savo sostą, vėl 

pradėjo savaip elgtis. Tada Popiežius antrą kartą atskyrė Hen- 
riką IV nuo Bažnyčios. Henrikas IV labai įpyko, su kariuomenė 
paėmė Romą, o Popiežius Grigalius VII turėjo pasitraukti iš 
miesto. Taip ištremtas ir mirė. Kiek laiko praėjus mirė ir ka. 
ralius. Galutinai Bažnyčia ir valstybė susitaikė po jų mirties 
(Vormse 1122 metais). 


Tuo būdu Popiežius laimėjo sunkią kovą su blogais papro- 
čiais. Dvasiškiai į aukštas vietas jau patekdavo už gerus darbus, 
o ne už didelius pinigus. Kunigai, nebeturėdami savo šeimos, 
daugiau rūpinosi Bažnyčios reikalais. Palengva taisės ir visų 
žmonių gyvenimas. 


Henrikui IV-am išprašyti iš Popiežiaus kaltės atleidimą buvo nelengva. 
Jis viduryje žiemos per Alpes iškeliavo į Italiją pas Popiežių. Lydėjo ji 
nedidelis būrelis ištikimųjų toje vargingoje kelionėje. Popiežius buvo už- 
sidaręs Kanosos pilyje ir jo nepriėmė, nepasitikėdamas gera jo valia. Tuo- 
met Henrikas IV-as pasiryžo atlikti atgailą taip, kaip anais iaikais už dide- 
les nuodėmes buvo nustatyta: karalius stojo prie pilies vartų, apsivilkęs at- 
gailos rūbais ir pasibarstęs pelenais galvą. Jis maldavo Popiežių pasigai- 
lėti. Popiežius pasigailėjo ir kaltę dovanojo. Karalius Henrikas IV iš 
džiaugsmo daug kartų tvirtino, kąd ateityje jis būsiąs ištikimas Popiežiui. 
Taip tais laikais buvo gerbiamas Popiežius. 


4. Nauji vienuolynai 


Pranciškonai 


XIII amžiuje žmonės (ne kartą netgi dvasiškiai) buvo per- 
daug atsidavę turtams ir žemiškoms gėrybėms. Buvo reikalingas 
žmogus, kuris savo pavyzdžiu atitaisytų tas klaidas. Toks buvo 
šv. Pranciškus, kilęs iš Asyžiaus. 


Šv. Pranciškus buvo turtingo pirklio sūnus, labai linksmas 
„ir draugiškas. Jaunas būdamas, dailiai puošdavosi ir svajojo 
būti riteriu. Kartą susirgęs pažadėjo Dievui pakeisti savo gyve- 
nimą. Jis pasiryžo tapti Kristaus riteriu. Pradėjo pardavinėti 
tėvo gelumbes iš krautuvės ir savo brangesnius daiktus, o pini- 
gus išdalindavo neturtėliams. Tėvas pirklys pradėjo pykti. Tuo- 
met šv. Pranciškus atsisakė tėvo turtų ir eidamas skelbė žmo- 

nėms, „kad neverta rūpintis 
nykstančiais žemės daiktais, 
bet reikia rūpintis amžinaisiais 
danguje. 

Kai atsirado vienuolika se- 
kėjų, šv. Pranciškus savo broli- 
jai parašė įstatus. "Tuose įsta- 
tuose buvo pažymėta, kad vie- 
nuolynas negali turėti jokio tur- 
to, o privalo gyventi iš išmaldos. 
Popiežius nenorėjo pradžioje 
tvirtinti tokių sunkių gyvenime 
įstatų, tačiau vėliau patvirtino 
(1209). Šv. Pranciškus savo vie- 
nuolyną pavadino „Mažųjų 
Brolių Ordinu“, nes šv. Pran- 
ciškus buvo labai nusižeminęs. 

Pranciškonai labai patiko 
žmonėms savo didele meile, pa- 
prastumu ir nuoširdumu. Į vie- 
nuolyną žmonės stodavo bū- 
riais. Po kelerių metų pranciš- 
konų vienuolių jau buvo apie 
5000. Pranciškonai taip patraukė žmones, jog daug moterystė- 
je gyvenančių norėdavo apleisti savo šeimas ir stoti į vienuoly- 
ną. Kad šeimų gyvenimo neardytų, šv. Pranciškus įkūrė treti- 
ninkus. Tretininkai galėjo maldingai gyventi, bet kuriame luo- 
me būdami. 

Šv. Pranciškus keliavo po savo ir svetimus kraštus (po Ispa- 
niją, Afriką ir Palestiną). + Norėjo būti nukankintas už Kristų, 
tačiau vis išlikdavo gyvas. Gyvenimo pabaigoje buvo ypatingo- 
mis Dievo malonėmis apdovanotas: savo kūne gavo 5 žaizdas, 
kurias Kristus turėjo ant kryžiaus. Jam mirus, po dvejų metų 
Bažnyčia jį pripažino šventuoju. Mažai tebuvo šventųjų, kurie 
buvo taip žmonių mylimi, kaip šv. Pranciškus Asyžietis. 

Pranciškonai vėliau paplito po visą pasaulį ir savo ugninga 
dvasia gaivino žmones, kad nebūtų perdaug prisirišę prie EiLĖS, 
daugiau mylėtų Dievą ir artimą. 


Šv. Pranciškus, Pranciškonų ordino 


įsteigėjas 


Šv. Pranciškus labai mylėjo visą gamtą: žvėrelius, paukštelius, žoly- 
nus, saulę, debesėlius. Visuose juose jis matė Dievo galybę, išmintį ir mei- 
lę. Jis kalbėdavo su žiogeliais, sėdinčiais ant jo rankos: „Čirškite, mano 


broleliai, ir garbinkite Dievą, kaip 
mokėdami“. Liepsnojančiai ugne- 
lei sakydavo: „Sesyte ugnele, kū- 
renkis ir tarnauk Dievui, kuris Ta- 
ve sutvėrė“. Paukšteliams šnekė- 
davo: „Paukšteliai  čiulbuonėliai, 
melskitės iš džiaugsmo Dievui. Die- 
vas visakuo jus aprūpina. Jūs nei 
sėjate, nei piaunate, nei į kluonus 
kraunate, o valgote, kaip ponai. 
Dievas jus aptaisė plunksnomis. 
Davė sparnus džiaugtis oro platy- 
bėmis.  Čiulbėkite iš džiaugsmo ir 
garbinkite Dievą“. 

Taip jis su visais kalbėdavo 
ir visad būdavo linksmas. Nė vie- 
no kūrinėlio neskriausdavo, nes 
juos labai mylėjo. Pasakojama, 
kad paukšteliai jo nebijodavę ir nu- 
tūpdavę jam ant rankų. Kai jis 
sakydavęs pamokslą,  paukšteliai 
nustodavę čirškėti ir tylėdavę, kol 
šventasis baigdavęs kalbėti. 


Dominikonai 


Apie tą patį laiką (XIII 
amž.). atsirado nauji klaidati- 
kiai ir pradėjo savo mokslu 
klaidinti žmones. Jie skelbė, 
kad esą du Dievai: gerasis ir 
blogasis. Gerasis sutvėręs dva- 
sią, o blogasis — kūną. Kū- 
no darbų nevertino, todėl la- 
bai ištvirkaudavo. Žmonėms 


tai patiko, ir jie pradėjo tikėti. 


bai mažo mokslo, todėl jiems 
klaidatikiais. 


Šv. Dominikas, Dominikonų ordino 
įsteigėjas 


Pranciškonai dažnai būdavo la- 
buvo labai sunku kovoti su tais 


ago 


Tuomet šv. Dominikas įkūrė dominikonus (1215). Domi- 
nikonai gyveno panašiai kaip pranciškonai, tik labai ilgai mo- 
kindavosi apie 9 metus. Patys baigę mokslus, eidavo kitų 
mokyti. Pats šv. Dominikas buvo labai garsus pamokslinin- 
kas. Kad geriau sektųsi atversti klaidatikius, jis dažnai pats 
kalbėdavęs ražančių ir kitus raginęs jį kalbėti. 


Dominikonai pėr savo pa- 
mokslus turėjo didelį pasise- 
kimą. Klaidatikiai ir šiaip iš- 
krypę žmonės pamatė ne tik 
dominikonų pavyzdingą gy- 
venimą, bet ir didelę jų išmin- 
tį. Palengva žmonės grįžo prie 
| | tikrojo tikėjimo. - Dominiko- 
nai įkūrė daug mokyklų, uni- 
versitetų ir labai pakėlė žmo- 
nių švietimą. Daug žymių 
mokslininkų buvo ir dabar 
yra iš dominikonų. 

Didžiausias mokslininkas bu- 
vo dominikonas šv. Tomas Akvi- 
nietis. Niekas iki šiol nėra rašęs 
taip giliai ir aiškiai apie Dievą, kaip 
kad rašė Šv. Tomas Akvinietis. Jo 
raštai sudaro aštuoniolika didžiu- 
lių ir storų tomų. Jis yra didžiau- 
2) siasis teologas. 


Šv. Tomas Akvinietis jaunas 
įstojo į dominikonus, nors jo na- 
i miškiai labai nenorėjo. Esant jam 
vienuolyne, namiškiai jį prikalbinėjo mesti vienuolyną. Tuomet šv. Tomas 
Akvinietis, ieškodamas ramybės, pasiryžo persikelti į kitą dominikonų vie- 
nuolyną, kad būtų-toliau nuo savo namiškių. Kelyje jį tačiau sugavo na- 
miškiai ir, užrakinę viename kambaryje, ilgai atkalbinėjo ir net norėjo šv. 
Tomą sugundyti. Bet šventasis jaunikaitis meldėsi ir nugalėjo visas kliūtis. 


Šv. Tomas Akvinietis 

5. Kryžiaus karai 


Vietos, kur Išganytojas gyveno ir mirė, visuomet buvo la. 
bai brangios krikščionims. Jas nuo senų senovės lankė maldi- 
ninkai iš įvairių kraštų. Tačiau vėliau tuos kraštus paėmė tur- 
kai ir pradėjo krikščionims maldininkams trukdyti šventų vietų 
lankymą. Jie apdėjo maldininkus mokesčiais ir įvairiais būdais 
juos pajuokdavo. Krikščionims buvo labai skaudu, kad jie 
negali tinkamai pagerbti brangių vietų. 

Vienas uolus šventų vietų lankyojas (Petras  Amjėnietis) 
gavo iš Popiežiaus leidimą skelbti šventą karą su turkais. Pats 
Popiežius ragino kunigaikščius eiti vaduoti šventų vietų, 0 ne 
savo tarpe pyktis ir kariauti. Tos kalbos labai sujaudino žmo- 
nes. Didelės minios, daugiausia kaimiečių, be kariškos draus- 
mės ir neapsiginklavę išvyko į Palestiną. Visi jie turėjo įsiūtus 
raudonus kryžius ant dešinio peties, todėl tie karai buvo pava- 
dinti kryžiaus karais. Tačiau žygis nepasisekė, nes daug krito 
sunkioje kelionėje, o likusius pribaigė turkai. 

Antrą kartą išsiruošė rinktiniai vyrai, prityrę karuose. Juos 
vedė vienas didikas (Gotfridas Bulionietis). Kol jie pasiekė Pa- 
lestiną, taip pat nustojo daug karių. Likusieji tačiau labai nar- 
siai kovojo ir šventą žemę su Jeruzalės miestu iš turkų atėmė 
(1099). Tuos išvaduotus plotus pavadino Jeruzalės valstybe. 
Kariai savo vadą norėjo paskelbti karaliumi, bet šis atsisakė pri- 
imti karališką karūną: jis nenorėjo užsidėti aukso karūnos toje 
žemėje, kurioje Kristus buvo karūnuotas erškėčių vainiku. 

Po keliasdešimt metų Jeruzalės valstybę vėl atėmė turkai, 
nes buvo labai sunku kariauti apsuptiems iš visų pusių.  Tuo- 
met vaduoti išsirengė vokiečių, anglų ir prancūzų karaliai (Frid- 
richas I, Ričardas, Pilypas II). Tačiau vokiečių karalius prigė- 
rė kelyje, persikeldamas per vieną sriaunią upę. Likusieji du 
karaliai pradėjo savo tarpe pyktis, nes kiekvienas jųdviejų norė- 
jo pirmauti ir įgyti garbės. Taip Šventoji žemė liko iš turkų 
neatvaduota. |Kryžiaus karai turėjo visiems krikščionims dide- 
lės reikšmės, nes sužadino juose tikybinį užsidegimą, norą at- 
likti kilnių žygių ir sukėlė juose vienybės ir brolybės jausmų. 

Į kryžiaus karus dažniausiai jodavo kariai, vadinami riteriais,  Rite- 
riai buvo šaunūs vyrai, nes į riterius bet ko nepriimdavo. Riteris jodavo 

į karą apsiginklavęs geležiniais šarvais. Tie šarvai buvo tokie sunkūs, jog, 
nukritus nuo žirgo, sunku būdavo beužlipti. Užtat tų šarvų nepramušdavo 
jokie kirčiai. Ant kairės rankos riteris nešiodavo skydą mūšyje prisidengti 
nuo smūgių. Dešinėje laikydavo ietį arba sunkų kardą. Užpakaly sekdavo 
riterio ginklanešys, kuris reikale padėdavo savo ponui. 

Taikos metu riteris buvo Bažnyčios ir silpnesniųjų gynėjas. Jis at- 
likdavo uoliai visas katalikų pareigas. Labai mandagiai elgdavosi su mo- 
terimis ir nuskriaustaisiais. 

Kartais suruošdavo riteriai turnyrus. Ieties galai būdavo jau nesmai-- 
lūs, bet bukūs. Su tokiomis ietimis, įsibėgėjus žirgui, puldavo vienas ant 
antro. Kuris likdavo nugalėtoju, tą valdovas apdovanodavo turtais, mo- 
terys apmėtydavo gėlėmis, ir dainiai sudėdavo apie jį dainas. 


6. Krikščionybė Pabaltijo kraštuose 


Krikščionybė Prūsuose ir Latviuose 

Senovėje lietuvių kilmės tautos — lietuviai, latviai ir prū- 
sai — buvo gamtos jėgų garbintojai. Aplinkinės tautos jau bu- 
vo krikščioniškos, ir palengva krikščionių tikėjimas skverbėsi ir 
i anas tautas. Tačiau naują tikėjimą jos priėmė negreitai, po 
ilgų ir sunkių kovų. 

Pirmieji katalikų tikėjimą priėmė prūsai XIII amžiuje. Į 
Prūsus buvo pakviesti iš Palestinos riteriai, kurie turėjo platinti 
katalikų tikėjimą. Jie įsikūrė Prūsuose ir buvo vadinami kry- 
žiuočiais, nes ant savo apsiaustų turėjo išsiūtus juodus kryžius. 
Prūsai nenoromis krikštijosi ir ilgai priešinosi, nes kryžiuočiai su 
jais blogai elgdavosi. Tačiau per 53 metus (1228—1281) kryžiuo- 
čiai nukariavo prūsus ir juos pakrikštijo. 

Beveik tuo pačiu metu buvo pakrikštyti ir latviai. Latvijoje 
taip pat įsikūrė riterių ordinas, vadinamieji kalavijuočiai, nes 
ant savo apsiaustų turėjo išsiūtą raudoną kalaviją.  Kalavijuo- 
čiai pradžioje geruoju, vėliau kovodami krikštijo gyventojus. 
Latviai kelis kartus buvo metę katalikų tikėjimą ir vėl grįžę i 
„savo senąjį tikėjimą. Tačiau palengva visi priėmė krikštą. 

Kristaus mokslas draudė krikštyti prievarta, todėl prievarta 
nebuvo krikštijama. Tačiau, užėmus pagoniškas šalis, lengviau 
būdavo gyventojams pasikrikštydinti. Bet reikėdavo ginti nau- 
jai pakrikštytuosius, nes stabmeldžiai juos be pasigailėjimo žu- 
dydavo. 

Skelbdamas Kristaus mokslą, buvo nužudytas ne vienas krikščionis. 
997 metais pagonys prūsai nužudė Kristaus mokslo skelbėją šv. Adalber- 
tą. Krikščionys norėjo 'išpirkti šventojo kūną, tačiau pagonys pareikalavo 
tiek aukso, kiek sveria šv. Adalberto kūnas. Krikščionys krovė ant svars- 
tyklių auksą, o prūsams vis neužteko. "Tuo metu priėjo prie svarstyklių 
viena senutė krikščionė ir uždėjo paskulinį aukso  pinigėlį. Krikščionys 
daugiau aukso neturėjo. Pinigėlis padarė, kad svarstyklės nukrypo, ir 
krikščionys atgavo šventojo kūną. 


Krikščionybės pradžia Lietuvoje L 

Prūsams ir lat- 
viams pasikrikšty- 
dinus, lietuviai vie- 
ni besilaikė savo ti- 
kėjimo. Lietuviai 
nenorėjo krikšty- 
tis, nes matė kry- 
žiuočių ir kalavi- 
juočių blogus tiks- 
lus. Šie norėjo ne 
tiek lietuvius pa- 
krikštyti, kiek pa- 
grobti Lietuvos že- 
mes. 

Mindaugas pir- 
masis suprato, kad 
Lietuvai bus ge- 
riau  pasikrikšty- 
dinti. Jis paprašė 
Popiežių, kad Lie- 
tuvą pakrikštydin. 
tų. Taip pat prašė, 
kad Lietuva tikėji- 
mo dalykuose pri- 
klausytų ne vokie- 
čių riterių, bet pa- 
ties Popiežiaus. 
Pats Mindaugas su 
, savo šeima pasi- 


Mindaugas, pirmasis Lietuvos karalius, 


priėmęs krikštą. 

krikštydino, ir jam buvo suteikta karaliaus karūna. Buvo net 
paskirtas vyskupas ir įkurta vyskupija. Tačiau vėliau žemai- 
čiai ir kiti lietuviai sukilo, Mindaugą su kitais krikščionimis iš- 
žudė. Lietuva vėl tapo pagoniška. 

Gediminas taip pat buvo sumanęs pasikrikštydinti. Net su- 
sirašinėjo-su Popiežium. Bet, nujausdamas, kad vokiečiai puldi- 
nės Lietuvą ir po krikšto, krikštytis atsisakė. Krikščionims Lie- 
tuvoje leido laisvai gyventi ir skelbti savo mokslą. Buvo pasta- 
tytos net kelios bažnyčios. Algirdas su Kęstučiu sekė savo tėvo 
Gedimino pėdomis. 


Lietuvos krikštas 


Jogaila ir Vytautas gerai suprato, kad Lietuvą dėl jos pa- 
čios gerovės reikia pakrikštydinti. Pirmiau pasikrikštydino Vy- 
tautas pas vokiečius, o vėliau Jogaila pas lenkus (1386 m.). 
1387 metais Jogaila, vedęs lenkų Karalaitę Jadvygą, su- 
grįžo Lietuvon krikštyti visos lietuvių tautos.  Aiškino naujo: 
tikėjimo reikalingumą. Lietuviai buvo papratę klausyti savo 
didžiųjų kunigaikščių, todėl uoliai krikštydinos. Jogailos įsa- 
kymu buvo užgesinta šventoji ugnis, iškirsti šventieji miškai, iš- 
mušti garbinamieji žalčiai. Tikėjimo dalykus aiškino vienuoliai 
pranciškonai, kurie jau nuo seniau gyveno Vilniuje. Pats Jogai- 
la esąs išvertęs į lietuvių kalbą „Tėve mūsų“ ir „Tikiu į Dievą 
Tėvą“. Po krikšto apeigų žmonės buvo apdovanojami baltais 
vilnoniais drabužiais, kad uoliau krikštydintųsi. 

Pakrikštijus Vilniaus apylinkę, Jogaila važinėjo po visą 
šalį, ragino žmones krikštydintis ir statė bažnyčias. Įkūrė Vilniaus 
vyskupiją ir jai pavedė daug žemių ir turtų. Vyskupai ir kuni- 
gai savo bažnytinėse žemėse gavo visišką valdžią. Jogaila įsakė 
savo valdiniams statyti bažnyčias ir išlaikyti. kunigus, jei lieps vys- 
kupas. Greitai katalikų tikėjimas paplito visoje Aukštaitijoje. 

Žemaičiai buvo labiau prisirišę prie savo tėvų tikėjimo ir pa- 
sikrikštydino kuone 30 metų vėliau. Kaip Aukštaičių krikštas 
yra daugiau Jogailos nuopelnas, taip Žemaičių — Vytauto nuo- 
pelnas. Vytautas suprato, kad, pakrikštijus žemaičius, vokiečių 
crdinas nebeturės teisės pulti žemaičių. Todėl 1413 metais drau- 

ge su Jogaila rudenį išsirengė žemaičių krikštyti. Žinoma, pra- 
džioje priėmė krikštą daugumas didikų. Liaudis buvo pakrikš- 
tyta iš lengvo vėliau. Po ketverių metų po šio krikšto atvažiavo 
į Žemaitiją įgalioti Popiežiaus vyskupai. Žemaičiai būriais ėjo 
krikštydintis. Per tris mėnesius buvo pakrikštyta daugiau, kaip 
du trečdaliai krašto gyventojų. 

Vytautas pasirūpino įkurti Žemaičių vyskupiją Varniuose. 
Pastatė katedrą ir gausiai aprūpino dvasiškius. Žemaičiai tapo 
ilgainiui uoliais ir pavyzdingais katalikais. 

Taip lietuviai priėmė krikštą ne iš vokiečių ordino, kuris 
norėjo Lietuvos žemių, bet iš lenkų per savo didžiuosius valdo- 
vus Vytautą ir Jogailą. 


7. Šv. Kazimieras ir o veikla 


Pakrikštyta Lietuva susilaukė net savo šventųjų. Toks bu- 

vo šv. Kazimieras, kilęs iš Lietuvos didžiųjų kunigaikščių gimi- 
nės (1458—1484) (jo senelis buvo Jogaila). Šv. Kazimiero tėvas 
Kazimieras buvo Lietuvos — Lenkijos karalius. 
E Mokėsi Kazimieras savo tėvo karaliaus dvare, Buvo pa- 
maldus, kuklus ir gabus vaikas. Vos sulaukęs 12 metų, tėvų pa- 
. stangomis buvo paskelbtas Vengrijos karaliumi. Mat, tuo laiku 
Vengrijos karalių giminė išmirė, ir Vengrijos sostas paveldėjimo 
keliu turėjo. tekti šv. Kazimierui arba jo broliams. Tėvas davė 
jam būrį patarėjų ir 12.000 kariuomenės. Tačiau daugumas 
vengrų nepripažino to paveldėjimo ir ieškojo sau kito valdovo. 
Prasidėjo karas; šv. Kazimiero kariuomenė buvo išblaškyta. Vė- 
liau paaugęs to savo žygio gailėjosi, nes suprato, kad žygis buvo 
neteisingas. , 

Grįžęs pas tėvą, mokinosi iki 16 metų. Visi mokytojai gė- 
tėjosi jo mokslumu, darbštumu ir“ dorumu. Lietuva pirmoji pa- 
stebėjo, kad šv. Kazimieras bus tinkamiausias valdovas iš visų 
jo brolių, ir pareiškė norą gauti ji sau karaliumi, Tėvas tačiau 
nesutiko perleisti valdžią savo sūnui. Verčiau pats su savo sū- 
numi šv. Kazimieru persikėlė į Lietuvą (1479) ir ją valdė. Vė- 
liau, kad būtų lengviau valdyti, pats pasiliko Lietuvoje, o šv. Ka- 

zimierą išsiuntė į Lenkiją. 
Lenkijoje ėjo šv. Kazimieras 
savo tėvo. karaliaus pareigas. 

Valdydamas šalį, pasižy- 
mėjo dorumu ir teisingumu. 
Ištvirkusius valdininkus šalin- 
davo. Stengėsi, kad katalikų 
tikėjimo ir doros dėsniai būtų 
įgyvendinti šalyje. Gausiai 
šelpė  pavargėlius, net laikė 
sau garbe jiėms patarnauti. 
Nors turėjo didelę valdžią ir 
daug turtų, tačiau pasaulio 
gėrybėmis mažai tesinaudoje. 
Po brangiais rūbais dėvėjo 
šiurkščius atgailos rūbus. Kar- 
tais ištisus pusnakčius pra- 
leisdavo maldoje. 


Kai kuriam laikui vėl bu- 

vo sugrįžęs į Lietuvą. Tačiau 

Šv. Kazimieras, pirmasis Lietuvos čia sunkiai susirgo ir mirė 

švenlasis Gardine, eidamas 26 metus 

aig (1484). Visa šalis labai jo 
gailėjos. Jo kūnas buvo palaidotas Vilniuje. 

Prie mirusiojo kapo atsirado“ įprotis» melstis. Įvyko kele- 
tas stebuklų. Didikai pradėjo rūpintis, kad Popiežius Kazimierą 
pripažintų šventu. Popiežius, ištyręs jo gyvenimą, šventuoju pri- 
pažino (1604). Vilniuje jo garbei buvo pastatyta puiki bažny- 
čia. To šventojo relikvijos ilsis Vilniaus katedros koplyčioje. 
Lietuva, atgavusi nepriklausomybę, šv. Kazimierą pasirinko sa- 
vo globėju ir kasmet kovo mėn. 4 dieną švenčia šv. IKazimiero 
šventę. 


Šv. Kazimieras jau iš pat mažens buvo labai skaistus ir griežtas sau 
pačiam. Labai nemėgo išlepinimo, kuris buvo jo tėvo karaliaus rūmuose. 
Kartais, atsikėlęs naktį, eidavo į bažnyčią aplankyti ŠŠ. Sakramento. Labai 
mylėjo Mariją ir jos garbei parašė giesmę: „Omni die dic Mariae“ („Kasdien 
sakyk Marijai“). 

Kartą, jam sunkiai susirgus, gydytojai įkalbinėjo padaryti nuodėmę 
prieš skaistybę, nes tai, girdi, padėsią jam išgyti. Šv. Kazimieras alsakė: 
„Geriau mirti, negu sutepti skaistybę“. Mirė, eidamas 26 metus.  Mirda- 
mas prašė, kad jam į karstą įdėtų Marijos giesmę. Po 120 metų rado jo 
kūną sveiką ir drabužius nesutrunijusius, nors kapas buvo labai drėgnas, 
kas pagreitina puvimą. 


Bažnyčios istorija, 3 

NAUJIEJI AMŽIAI 


1. Protestantizmas 


Liuteris 


Per keliolika amžių Katalikų Bažnyčia žymiai išsiplėtė. Ji 
globojo daugumą tautų Europoje. Tačiau XVI amžiuje savo 
viduje susilaukė sunkumų. Atsirado nemaža ydų dvasiškiuose. 
Pasauliečių santykiuose vienų su kitais taip pat daug kas buvo 
būtinai taisytina. Tie ir kiti sunkumai kėlė žmonių nepasiten- 
kinimą. Tuo pasinaudojo Liuteris savo mokslui išplėsti. 

Liuteris gimė neturtingoje šeimoje Vokietijoje. Namuose 
ir mokykloje buvo dažnai mušamas, patyrė daug vargų. Būda- 
mas studentu, kartą keliavo per audrą, ir žaibas trenkė visai arti 
jo. Kitą kartą žuvo dvikovoje jo geras draugas. Tie įvykiai pa- 
stūmėjo Liuterį įstoti į vienuolyną. Tapo kunigu ir profeso- 
riumi viename universitete. 

Vienuolyne Liuteris tikėjosi tapti tobulesnis. Tačiau visos 
jo pastangos nedavė žymesnių vaisių. Tuomet jis pradėjo gal- 
voti, kad žmogaus prigimtis esanti visai sugadinta pirmosios 
nuodėmės. Žmogui išganyti geri darbai esą nereikalingi, 0 už- 
tenką vien tikėti (pasitikėti Kristaus gailestingumu). Liuteris 
atmetė Bažnyčios valdžią, nes Kristus Bažnyčios valdžios neikū- 
ręs. Popiežius, vyskupai ir kiti dvasiškiai esą nereikalingi. Žmo- 
gus galįs bendrauti su Dievu be jokių tarpininkų. Visas Kris- 
taus mokslas esąs Šventame Rašte: kiekvienas galįs jį skaityti, ir 
aiškintis. 

Šias savo nuomones Liuteris pradėjo skelbti universitete per 
paskaitas ir bažnyčioje per pamokslus. Kartą net prilipdė raš- 
tą prie bažnyčios durų (1517 m.), kuriame išdėstė papunkčiui 
savo mokslą ir niekino Popiežiaus valdymą. Popiežius, tai su- 

žinojęs, įsakė jį sudrausti. Pradžioje Liuteris išsigando, bet pa- 
skui pradėjo drąsiai puldinėti Popiežių. Tuomet Popiežius at- 
skyrė Liuterį nuo Bažnyčios (ekskomunikavo). Liuteris tą Po- 
piežiaus raštą 1520 metais miesto aikštėje iškilmingai sudegino, 
o žmones kurstė nu- 
sikratyti  tariamąja 
Popiežiaus verguve. 
Taip Liuteris atsi- 
skyrė nuo Katalikų 
Bažnyčios ir pradė- 
jo kurti savo baž- 
nyčią. 

Liuterio mokslas 
Vokietijoje greitai 
plito. Pirmiausiai 
jis kreipėsi į liaudies 
žmones. Ūkininkai 
ir darbininkai tikė- 
josi, kad naujas ti- 
kėjimas  palengvin- 
siąs jų skurdų gyve- 
nimą, ir sukilo. Vi- 
są Vokietiją apėmė 
maištas. Tačiau ku- 
nigaikščių | kariuo- 
menės maištininkus Martinas Liuteris 
nugalėjo ir labai 
žiauriai nubaudė. Tuomet Liuteris kreipėsi į kunigaikščius ir ba- 
jorus. Šie džiaugėsi, kad naujasis tikėjimas leidžia atimti baz- 
nyčių turtus, ir tapo Liuterio sekėjais. 

Po to Vokietijoj prasidėjo labai ilgi ir nepaprastai žiaurūs 
karai tarp katalikų ir protestantų. Kai kurie karai truko po 
keliasdešimt metų. Žmonės labai suskurdo, gyventojų beliko 
trečdalis. Pagaliau abi pusės susitaikė (Vestfalijoje 1648 me- 
tais). Nuo tų laikų didesnė Vokietijos dalis paliko protestantiš- 
ka, išskyrus pietų Vokietiją, kuri išliko katalikiška. 

Tais laikais Lietuvos kaimynai kryžiuočiai ir kalavijuočiai 
taip pat virto protestantais. Jie pavertė protestantais ir savo 

pavergtas tautas: Prūsus ir Mažosios Lietuvos gyventojus. Nuo 
tų laikų Mažosios Lietuvos gyventojai lietuviai tebėra protes- 


tantai. 


Kalvinas 


Naujasis mokslas rado pritarėjų įvairiose šalyse. Atsirado 
žmonių, kurie sumanė savo pažiūras skelbti, kaip kad padarė 
Liuteris. Tuo būdu jie dar labiau skaldė Bažnyčios vienybę. 


IOHANNES -CALVINVS 
ANNO - A TATIS 43 


k Jonas Kalvinas 


Toks buvo Kal- 
vinas. 

Kalvinas gimė 
Prancūzijoje. Besi- 
mokydamas  uni- 
versitete, persiėmė 
Liuterio mokslu, 
savaip 'jį perdirbo 
ir pradėjo skleisti 
žmonėse. Už tai iš 
savo tėvynės buvo 
ištremtas ir apsigy- 
veno Šveicarijoje 
(1541). Ten begy- 
vendamas, surado 
nemaža sekėjų. Jų 
padedamas, suėmė 
į savo rankas visą 
dvasinę ir pasau- 
linę valdžią. - Su 
žmonėmis, kurie 
nenorėjo jo mokslo 
priimti, labai griež- 
tai elgdavosi: iš- 
tremdavo iš savo 


krašto, kalindavo, o kartais net mirtimi bausdavo. 


Kalvinistai skelbė, kad Dievas iš anksto vienus žmonės pa- 
skyręs amžinai laimei, o kitus amžinai nelaimei. Atmetė apei- 

gas, komuniją ir kitus dalykus.s Kai ką turi bendra su Liuterio 
mokslu. 

Kalvino sekėjai Prancūzijoje buvo vadinami hugenotais ir 
ten labai įsigalėjo.  Įsigalėję pradėjo griauti bažnyčias, žudyti 
kunigus. Iš to kilo ilgi naminiai karai tarp katalikų ir hugenotų. 

Kartą Prancūziją valdė karalienė Kotryna Mediči. Ji bi- 
jojo, kad hugenotai neatimtų iš jos valdžios, ir nutarė juos iš- 
naikinti. Slaptai surašė hugenotus, kur kas gyvena, 0 pati ge- 
rai apginklavo savo šalininkus. Vasarą buvo karalaitės vestuvės, 
į kurias susirinko labai daug hugenotų ir katalikų. Vestuvių 
naktį ji liepė savo šalininkams išžudyti hugenotus. Buvo iš- 
skersta daug hugenotų. Kai skerdynės Paryžiuje buvo baigtos, 
jos buvo daromos visoje šalyje. Jei katalikas įsimaišė tarp hu- 
genotų, tai taip pat buvo nužudytas. 

Išlikę gyvi hugenotai buvo labai įnirtę ant katalikų ir kai 
kurį laiką žiauriai kovojo. Tačiau palengva paaiškėjo, kad čia 
buvo ne katalikų kaltė, o tik karalienės užgaidos. Likusieji hu- 
genotai ilgainiui sugrįžo į Katalikų Bažnyčią, dalis buvo privers-' 
ta išsikraustyti į gretimus kraštus. Taip Prancūzija atsikratė 
protestantizmo ir išliko katalikiška. 


Protestantizmas Lietuvoje 


Protestantizmui plečiantis, Lietuvoje katalikybė dar nebu- 
vo sustiprėjusi, nes lietuviai buvo dar neseniai pasikrikštydinę. 
Daug kunigų buvo lenkai, kurių žmonės nesuprato. Šiaurės Lie- 
tuvoje apie Joniškį ir Vakarų Lietuvoje apie Palangą daug žmo- 
nių tebegyveno mažai krikščionių tikėjimą tepažindami. Ir kitur 
apie savo tikėjimą žmonės maža teišmanė, todėl naujajam. moks- 
lui buvo lengva įsigalėti. 

Protestantizmą Lietuvoje platino bajorų vaikai, kurie mo: 
kydavosi užsienyje.  Besimokydami tarp protestantų, patys tap- 
davo protestantais, o grįžę pradėdavo platinti tą tikėjimą savo 
valdinių tarpe. 

Taip pat protestantizmas smarkiai plito per pirklius. Pirk- 
liai dažnai lankė Prūsų miestūs, o daug vokiečių pirklių gyve- 


no Lietuvoje. Susidurdami su protestantais, jie patys greitai pa- 
sidavė protestantizmui. 

Protestantizmas Lietuvoje ypač paplito Zigmanto Augusto 
laikais. Šis valdovas buvo pasidavęs protestanto kunigaikščio 
Radvilos Juodojo įtakai (kuris kalvinistu tapo 1550 m.). Radvi- 
la Juodasis, turėdamas daugybę dvarų, vertė savo dvarų gy- 
ventojus priimti protestantizmą. Pargabeno protestantų kunigų. 
leido protestantiškas knygas. Daug didikų ir bajorų pasekė ku- 
nigaikščio Radvilos Juodojo pėdomis. Atrodė, kad visa Lietuva 
greit taps protestantiška. 

Tačiau protestantizmas laikėsi nestipriai, nes neturėjo vie- 
nybės. Miestuose buvo paplitęs Liuterio mokslas, o bajoruose — 
Kalvino. Liuteronai su kalvinistais nesutiko ir kėlė ginčus. Žmo- 
nės nebežinodavo kuo tikėti, todėl kartais visai mesdavo krikš- 
čionių tikėjimą. Kai kurie didikai grįžo į katalikų tikėjimą. 

Protestantizmas ėmė greitai slūgti. Į Vilnių liko parkviesti 
jėzuitai. Vilniuje jie įsteigė savo gimnaziją, o vėliau akademiją. 

„Tose mokyklose besimokydamas, jaunimas tapdavo uoliais kata- 
likais. Žemaičiuose labai uoliai darbavosi vyskupas Merkelis 
Giedraitis. Jis pats važinėjo po savo vyskupiją, sakė pamokslus 
lietuviškai ir kitaip katalikus stiprino. Pasirūpino kunigų, mo- 
kančių lietuviškai, kurie atnešė didelės naudos. 

Lietuva vėl tapo katalikiška. Kalvino sekėjų išliko tik apie 
Biržus ir Kedainius: mat, tos vietos priklausė kunigaikščiui Rad- 
vilai Juodajam, Kalvino garbintojui. 


2. Bažnyčios atgimimas 


Tridento susirinkimas 


Protestantizmas padarė didelę netvarką visose katalikų ša- 
lyse. Kad vėl būtų sugrąžinta tvarka, buvo sušauktas visuotinis 
Bažnyčios susirinkimas Tridente (1545—1563). Tame susirin- 
kime, kaip ir visuose visuotiniuose Bažnyčios susirinkimuose, da- 
lyvavo Popiežiaus atstovas, kardinolai ir daugybė vyskupų. Su- 
sirinkimas truko su pertraukomis keliolika metų. 

Susirinkimas išaiškino katalikų tikėjimo svarbiąsias tiesas ir 

jas paskelbė žmonėms. Nurodė, kodėl Liuterio-Kalvino ir kitų 
klaidatikių mokslus reikia atmesti. Atrėmė įvairius priekaištus, 
daromus Katalikų Bažnyčiai. 

Taip pat Tridento susirinkimas išleido daug įsakymų, ku- 
Tiais griežtai sutvarkė dvasiškių ir pasauliečių gyvenimą. Vysku- 
pams liepė daugiau rūpintis Bažnyčios reikalais ir prižiūrėti ku- 
nigus. Kunigams įsakė pavyzdingai gyventi ir rūpintis žmonių 
dvasios reikalais. 


Visuotinis Tridento susirinkimas 


Tridento susirinkimas yra vienas iš svarbiausių Bažnyčios 
susirinkimų. Jis aiškiai ir griežtai sutvarkė katalikų tikėjimą ir 
gyvenimą. Po susirinkimo katalikų kraštuose Bažnyčia atsi- 
naujino. Tridento susirinkimo nutarimus priėmė visi katalikų 
kraštai. Dvasiškiai pradėjo pavyzdingai gyventi, katalikai pasi- 
darė daug pamaldesni ir doresni. Žmonės dar kartą įsitikino, 
kad tik viena Katalikų Bažnyčia teisingai skelbia Kristaus mokslą. 


pra 


Tais laikais įvairiausi atskalūnai kiekvienas savaip aiškino tikėjimo 
tiesas, todėl žmonės nebežinojo, kur tiesa, o kur melas. O visi buvo iš- 
troškę aiškių ir tikrų nurodymų. Todėl, kai laimingai pasibaigė iškilmingas. 
Tridento posėdis, iš katedros pasigirdo padėkos giesmė „Te Deum“. Žmo- 
nės verkė iš džiaugsmo. Jie džiaugėsi, kad šventoji Dvasia vėl nurodė Ka- 
talikų Bažnyčiai velnio klastas ir žmonių klaidas. Po susirinkimo nutari- 
mais pasirašė Pop ius atstovai, patriarkai, kardinolai, daugybė vyskupų 
ir šiaip aukštų dvasiškių. Jie išsikraustė į visas pasaulio šalis ir išnešiojo 
tą džiaugsmingą žinią. Žmonija vėl džiaugėsi, nes žinojo, kur tiesa, o kur 


melas. 


Jėzuitai 

Jėzuitus įkūrė šv. Ignacas iš Lojolos. Būdamas karininku, 
vieną kartą gynė pilį ir liko sužeistas. Teko ilgai gulėti ir gy- 
dytis. Turėdamas daug 
laiko, pradėjo skaityti 
šventųjų gyvenimus, 
ypač daug mąstydavo 
apie Kristaus gyvenimą 
ir kančią. Apsigalvojęs, 
nutarė tapti Kristaus ka- 
rininku. Ignacas supra- 
to, kad be aukšto moks- 
lo nedaug galės nuveik- 
ti: Todėl jis, turėda- 
mas su viršum trisde- 
šimt metų, mokėsi su 
vaikais lotynų kalbos. 
Vėliau mokėsi universi- 
tete, kur įsišventino į ku- 
nigus. Suradęs sekėjų, 
įkūrė vienuoliją (1540), 
kurią pavadino „Jėzaus 
Draugija“. Žmonės juos 
praminė jėzuitais. 

Jėzuitai labai rūpi- 
Šv. Ignacas iš Lojolos, Jėzuitų ordino įsteigėjas nasi savo narių iš- 


mokslinimu ir dvasiniu 
ištobulinimu. Jėzuitų vyresnybė ištiria kiekvieno naujoko būdą, 
gabumus ir palinkimus. Tuomet paskiria jam. darbą. Kiekvie- 

nas jėzuitas labai ilgai mokosi ir turi išeiti aukštąjį mokslą. Savo 
dalyką gerai išmokę, tampa įvairiais specialistais: mokytojais, 
pamokslininkais, rašytojais ir kitokiais. Vienuoliai jėzuilai gali 
gyventi ne vienuolynuose, gali dėvėti pasauliečių rūbais ir turi ki- 
tokių lengvatų. Tuo būdu jie visur mokėdavo prisitaikyti ir vi- 
sur atlikti savo darbą. 

Jėzuitai pasidarė labai gerais Bažnyčios gynėjais, pavojin- 
gais Bažnyčios priešams, ypač protestantams. Jie ginčuose nu- 
galėdavo bedievius, protestantus ir įvairius klaidatikius. Kur jė- 
zuitai įsigalėdavo, ten Bažnyčios priešai pralaimėdavo. Šie jėzui- 
tu labai nekentė ir tyčia jėzuitus įvairiai šmeižė, Tokių nebūtų 
pasakų yra išlikę iki šių dienų. 

Lietuvoje jėzuitai padarė daug gero kovoje su protestantais. 
Jie Lietuvą padarė katalikišką. Dabar jėzuitų Lietuvoje taip pat 
esama: Kaune, Šiauliuose, Pagryžuvyje ir kitur. 


Jėzuitai davė daug šventųjų, kurių labai žymus yra šv. Aloyzas, skais- 
tumo pavyzdys. Dešimtus metus eidamas, padarė apžadą išlaikyti skaistybę 
iki mirties. Nuo to laiko mažasis šventuolis nepasiduodavo jokiai ne. 
švarumo pagundai. Atsikėlęs iš lovos, jis net savo kojas tuoj pridengdavo, 
kad nepamatytų jų plikų. Visur su didžiausiu atsidėjimu saugojo savo gy- 
venimo skaistumą. Kartą viename dvare keletas suaugusių ponų pradėjo 
savo tarpe negražiai kalbėtis. Aloyzas sušuko: „Gėdykitės jūs, pražilę vy- 
tai, taip kalbėti! Tokiame amžiuje jau turėtų baigtis panašios kvailybės" — 
ir nuėjo šalin. 

+ Aloyzas labai norėjo būti jėzuitu, tačiau tėvas vis nesutiko. Kartą jau- 
nikaitis save plakė, visomis jėgomis Dievą prašydamas, kad išklausytų jo 
maldavimą. Tuo tarpu ėjo pro šalį tarnas ir pažiūrėjo pro rakto sky- 
lutę. Baisiausiai išsigandęs, nubėgo pas tėvą ir viską papasakojo. Tuomet 
tėvas labai susijaudino ir, suradęs Aloyzą, sušuko: „Sūnau, pasigailėk sa- 
vęs! Eik ramybėje ir vykdyk Dievo vardu savo pasiryžimus". 

Aloyzas mirė jaunas. Prieš mirdamas, prisipažino, kad nuo pasiža- 
dėjimo valandos niekuomet neturėjo nepadorių minčių ir jausmų. Jis tų 
malonę gavęs iš švenčiausiosios Panelės, kurią labai mylėjo. Šv. Aloyzas yra 

r jaunuomenės globėjas. 


Šv. Vincentas 2 Paulo 


E, 

Šv. Vincentas buvo neturtingų kaimiečių vaikas. Būdamas 
labai gabus, pats išsimokė ir tapo kunigu. Savo gyvenime buvo 
patekęs į žiaurią turkų verguvę ir daugybę kitokių vargų patyręs. 


KažaĘ p SE 


Matydamas pasaulyje tiek daug apleistų ir neturtingų žmonių, 
nutarė jiems visą savo gyvenimą pašvęsti. Kadangi buvo kilęs iš 
miestelio Paulo, todėl liko pramintas Šv. Vincentu A Paulo (1576 
—-1660). 

————-117-——-72— Elgetos, ligoniai, 
bedarbiai Paryžiuje ir 
visoje Prancūzijoje 
buvo apleisti. Maža 
kas jų gailėdavosi, ir 
niekas jiems nepadė- 
davo. Šv. Vincentas, 
kunigaudamas, nutarė 
sutvarkyti labdarybę. 
Sudarė ponių būre- 
lius, kuriuose šelpda- 
vo vargšus. '"Ponios 
ne visus darbus norė- 
davo atlikti; tuomet 
šv. Vincentas dar su- 
darė kaimo mergaičių 
būrelius, kurios padė- 
davo ponioms. Varg- 
šų vargas nykte nyko. 
Pamestinukai vai- 

kai buvo be globos. 
Daugybė jų mirdavo 
a iš bado ir skurdo. Jei 
Ė kuris užaugdavo, tą 


Šv. Vincentas 4 Paulo ki EA g O 
įvairūs  išnaudotojai 


visaip skriausdavo. 
Už prasimaitinimą jiems reikėdavo labai sunkiai dirbti. Mer- 
gaitės dažnai būdavo atiduodamos į blogus namus, iš kurių bū- 
davo sunku pabėgti. Šv. Vincentas jiems pastatė kelius didelius 
ir sveikus namus. Graudingais ir karštais pamokslais sugraudin- 
davo žmonių širdis ir pririnkdavo daug aukų. Apleistiems vai- 
kams jis buvo labai atsidėjęs. 


BA 


Buvo žmonės pasmekti sunkiems darbams. Juos prirakin- 
davo prie irklų laivuose, nes jūrų laivai buvo irklais irkluojami. 
Ten jie turėdavo sutartinai irkluoti, dieną ir naktį, su mažomis 
pertraukomis. Jei kurs labai pavargdavo ir nebesuspėdavo, tas 
būdavo plakamas botagu. Šv. Vincentas jais labai susirūpino. 
Guosdavo juos maloniais žodžiais, šelpdavo maistu; turėdamas 
pinigų, išpirkdavo iš verguvės. Šv. Vincentas buvo jiems Dievo 
palaima. 


Šv. Vincentas taip pat rūpinosi kaimiečių švietimu, kunigų 
šventumu ir kitokiais labdarybės darbais. Jo pavyzdys paveikė 
kitus. Visoje Prancūzijoje ir kitose šalyse atsirado daug labda- 
ringų draugijų. Jos Bažnyčiai padėjo vykdyti Kristaus mokslą 
žemėje. Labdaringos katalikų draugijos iki šiol vadinosi Šv. Vin- 
cento Pauliečio vardu. Lietuvoje taip pat tokių draugijų turime; 
jos neša didelę naudą. 


3. Katalikų tikėjimas už Europos ribų 


Azijoje 


XVI amžiuje buvo atrastas kelias aplink Afriką į Indiją ir 
kitus Azijos kraštus. Tų kraštų gyventojai niekad nebuvo girdėję 
Kristaus mokslo. Todėl atsirado dvasiškių, vadinamų misijonie- 
riais, kurie vyko į tas šalis krikštyti stabmeldžių. Daugiausia čia 
pasidarbavo vienuoliai jėzuitai, ypač jėzuitas šv. Pranciškus Ksa- 
veras. 


Indijoje krikščionys pirmiausia įsikūrė. Jų vadas buvo šv. 
Pranciškus Ksaveras. Jis slaugė indų ligonius, mokė jų vai- 
kus, todėl žmonės juo labiau pasitikėjo. Pradėjo krikštydintis ir 
krikščioniškai gyventi. Per ilgą laiką susidarė net trys milijonai 
krikščionių. Tačiau vėliau Indiją paėmė valdyti olandai ir ang- 
lai, kurie buvo protestantai. Jie katalikų misijonierius išvarė. 


Tuomet Indijoj kata- 
likų skaičius sumažė- 
jo. Iki šių dienų iš- 
liko katalikiškos tik 
Filipinų salos. 


Japonijoje pra- 
džioje katalikams taip 
pat sekėsi. Nuvykęs 
ten, šv. Pranciškus 
Ksaveras  neturtėlių 
„šelpimu ir savo pasi- 
šventimu labai patiko 
pagonims. Katalikų 
buvo atsiradę apie 
milijoną. Tačiau olan- 
dai ir anglai įkalbėjo 

japonams, kad katali- 
"kai esą Ispanijos šni- 
pai, vėliau jie panai- 
kinsią Japonija ir pa- 
darysią ją Ispanija. 
Tai išgirdę, japonai 


pradėjo smarkiai 
krikščionis persekioti. 
Šv. Pranciškus Ksaveras Krikščionys buvo žu- 


domi per 50 metų: 
Visi dvasiškiai buvo išžudyti, o svetimtaučiams buvo uždrausta 
įžengė į Japoniją. Ant vieno kalno, kur buvo palaidoti krikščio- 
nių kankiniai, buvo padėtas parašas: „Kol saulė šviečia žemei, 
joks krikščionis negali įžengti į Japoniją“. 

Šv. Pranciškus „Ksaveras misijoms buvo labai pasišventęs ir iškentėjo 
daug vargų. Ne kartą pagonių kunigai norėjo jį nužudyti, tačiau, Dievui 
padedant, jis vis išsisukdavo. Ne kartą jam teko naktį slėptis miške nuo 
persekiojančių. 

Iš Indijos šv. Pranciškus buvo nutaręs plaukti į Kiniją. Tačiau ke- 
lionėje netoli Kinijos sunkiai susirgo. Teko iš laivo išlipti į vieną salą. Iš- 
lipęs į krantą, nerado žmogaus, kuris jį nuvestų į artimiausią kaimą. Mat, 
vietiniai Žmonės bijojo krikščionių, ypač misijonierių, nes pagonių valdžia 

draudė priimti krikščionis pas save. Šv. Pranciškus, netekęs jėgų, gulėjo 
keletą dienų, plaunamas liūčių ir deginamas saulės. Jį liga ir vargas labai 
nukamavo. Pagaliau vienas geraširdis sutiko paimti misijonierių į savo 
lūšnelę. Ten gulėdamas, šventasis buvo labai kantrus ir ramus. Pasirgęs 
keletą dienų, atidavė Dievui sielą, sakydamas: „Tavimi, Viešpatie, pasitikė- 
jau, tenebūnu amžinai sugėdintas". 


Amerikoje 


XV amžiuje europiečiai atrado Ameriką. Ten gyveno vadi- 
namieji indėnai, daugiausia laukiniai. Indėnų tikyboje ir papro- 
čiuose buvo daug žiaurumo. Bet šiaipjau žmonės buvo teisingi 
ir geraširdžiai. 

Į atrastąją Ameriką pradėjo keliauti daugiausia žmonės iš- 
troškę turtų. Jie įvairiais blizgučiais išviliodavo indėnų turtus. 
versdavo juos sunkiai darbuotis. Kartais baltieji raudonuosius 
klastingai išžudydavo. Indėnai pradžioje pasitikėjo europiečiais, 
bet vėliau labai to gailėjosi. Jie tapo baltųjų žmonių ir jų tiky- 
bos priešais. 


Tarp tokių indėnų misijonieriams skelbti Kristaus mokslą 
buvo labai sunku. Jie nekentė baltųjų žmonių ir nepasitikėdavo 
misijonieriais. Ilgai reikėjo misijonieriams vargti, kol raudonieji 
žmonės pradėjo juos suprasti. Palengva indėnai suprato, kad 
Kristaus mokslas yra labai kilnus, nors daug krikščionių jo ne- 
silaiko ir niekšiškai elgiasi. Jie pradėjo pamažu priimti krikštą. 
Pasikrikštydinusius indėnus Bažnyčia globojo. Ji saugojo indė- 
nus nuo ispanų išnaudojimo ir priešinosi baudžiavos įvedimui. 
Ypač daug padėjo indėnams Las Kazas. Šio vyskupo nekentė 
ponai, nes jis užstojo skriaudžiamus indėnus. Keletą kartų Las 
Kazas buvo apkaltintas norėjęs indėnus sukelti prieš ispanus. Tu- 
rėjo septynis kartus iš Amerikos keliauti Ispanijon teisintis. 


Katalikų mokslas prigijo Pietų Amerikoje, kur įsigalėjo ka- 
talikai. Šiaurės Ameriką paėmė anglai, kurie ten įvedė savo ti- 
kybą. Dabar Amerikoje indėnų teliko labai nedaug. Kai kurie 
tebėra pagonys. š 

Airikoje 


Rytų Afrikos kai kuriose vietose krikščionybė išliko iš pir- 
mųjų amžių: Abisinijoje, Egipte ir kitur. Tačiau didžioji dalis 
Afrikos, kuri yra apgyventa negrų, dar nepažįsta Kristaus mokslo. 

Prieš keletą šimtų metų europiečiai važiuodavo į Afriką gau- 
dyti negrų. Juos paversdavo vergais ir veždavo į Ameriką sun- 
kiems darbams. Su jais elgdavosi, kaip su gyvuliais. Jų tikėji- 
mo ir sielos reikalais savininkai nesirūpindavo. Vėliau Bažny- 
čia privertė panaikinti verguvę. Tik tuomet pradėta rimčiau rū- 
pintis tais juodaisiais žmonėmis. 

Dabar pasaulyje verguvė visur panaikinta. Afrikoje tarp 
negrų darbuojasi daug misijonierių ir vienuolių: jėzuitų, salezie- 
čių ir kitokių. Tačiau platinti Kristaus mokslą trukdo įvairios 
aplinkybės. Negrų burtininkai visokiais būdais atkalbinėja vie- 
tinius gyventojus nuo Kristaus mokslo. Kartais jie sukursto gy- 
ventojus, kurie misijonierius ir naujai pakrikštytuosius išžudo. 
Taip pat nemaža sunkumų sudaro įvairūs klaidatikiai, kurie ten 
skelbia savo mokslą. 


Misijonieriams labai sunku dirbti neįprastame klimate. Ne- 
įprastas karštis ir to krašto ligos kas metai atima po keletą šim- 
tų misijonierių. Tačiau į jų eiles stoja nauji pasišventę žmonės. 
Katalikų skaičius kas kartą auga. Negrai net jau turi savo ku- 
nigų seminarijų ir savo kunigų. 


Vienas misijonierius štai kaip aprašo Afrikos juoduosius žmones: Neg- 
rai labai linkmi žmonės. Visi šypsosi. Rodos, visi tik juokui gimę. Vi- 
sur juodai blizgąs veidas, baltai blikčioją dantys. Juokas yra jų draugiš- 
kumo ir džiaugsmo ženklas. Kiekvienas misijonierius gerai žino, kad ten, 
kur jį taip linksmai sutinka, jam bus nepavojinga ir seksis. O jei sutinka 
vyrai tylėdami, ten saugokis pavojaus. Juodukas labai greit juokiasi, o kar- 
tais dėl menkniekių -raitosi ant žemės iš juoko. To savo linksmumo jie 
nenustoja nė tapdami krikščionimis. 


Kartą pakrikštyti, jau nenori duagiau girdėti savo pagoniško vardo. 
Greitas jų tarimas neleidžia ištarti gerai jiems savo naujų vardų. Barbora 
ištariama Balabalja, Jurgis — Šoržu, Karolis — Karušu, Pranciškus — 
Furanisa. Po kiek laiko tie vardai taip nudailinami, jog sunku bepažinti, 
Kad čia esama krikščioniško vardo. 

4. Laisvamaniai 


Protestantai įvairiuose kraštuose suskilo į daugybę sektų. 
Kiekviena sekta gyrėsi ji viena skelbianti tikrąjį Kristaus mokslą. 
Nemaža žmonių pradėjo manyti, kad tikrojo Kristaus mokslo nie- 
kas neskelbiąs, net Katalikų Bažnyčia. Tokie žmonės skelbė, kad 
gyvenime žmogus turįs vadovautis ne tikėjimu ir protu, o vien tik 
protu. Visus dalykus, kurie protui nebuvo aiškūs, atmetė. Tuo 
būdu atmetė visas tikėjimo apreikštas tiesas. Paliko tik tikėjimą 
į Dievą. Vėliau kai kuriems jų tikėjimas į Dievą pasidarė taip 
pat nebeaiškus, tai ir jį atmetė. Tapo žmonėmis be jokio tikėji- 
mo ir pasivadino laisvamaniais, 

Laisvamaniai susijungė į mūrininkų masonų draugiją (1717 
m. Londone). Prieš tai masonai buvo darbininkų mūrininkų 
draugija, kuri statydavo bažnyčias ir- kitokius pastatus. Nuo to 
laiko (1717 m.) masonai tapo draugija, kovojančia su Kristaus 
mokslu, ypač su Katalikų Bažnyčia. Masonai savo tarpe gerai 
susiorganizavo.  Dalijosi į būrelius, vadinamas ložes, ir turėjo 
įvairius laipsnius. Naujai įstojantiems maža ką tepasakydavo 
apie savo draugiją, kad kartais naujokas nesutrukdytų jų veiki- 
mo. Popiežius, (Klemensas XII, 1738 m.) katalikams uždraudė 
stoti į masonų. draugiją. Nežiūrint to, prie masonų priklausė 
daug valdovų ir kitokių įtakingų žmonių. 

Laisvamanybė paplito visoje vakarų Europoje. Ypač ją iš- 
platino savo raštais žymūs rašytojai laisvamaniai (Volteris, Ruso). 
Įsigalėjus laisvamaniams, žmonės atšalo tikėjime, nustojo uoliai 
priiminėti sakramentus ir kitokias tikybines pareigas atlikinėti. 
Persiėmę laisvamanių dvasia, žmonės nesirūpino aukštesniais da- 
lykais, o tik savo žemiškąja laime. Daug kur įsigalėjo ištvir- 
kimas. 

Įsigalėję laisvamaniai visaip stengėsi panaikinti jėzuitų ordi- 
ną, kurio nuo seniai nekentė. Jėzuitai vedė daug mokyklų ir tu- 
rėjo visur didelę įtaką, kurią sumaniai nukreipdavo prieš laisva- 
manius. Per įvairius valdovus laisvamaniai privertė Popiežių pa- 
naikinti jėzuitų ordeną. Panaikintas ordinas išbuvo apie 40 me- 
tų (1773—1814), paskiau vėl buvo atgaivintas. 3 

Laisvamaniai visuose kraštuose tikėjimui ir Katalikų Baž- 
nyčiai padarė daug žalos. Savo darbą jie dirba ir šiais laikais. 


5 iai a 
5. Bažnyčios laisvės varžymas Prancūzijoje 


Prancūzų revoliucija 


XVIII amžiuje prancūzų karaliai ir didikai labai prabangiai 
gyveno. Linksmindavosi puotose ir nesiskaitydavo su pinigais. 
Liaudis buvo apkrauta įvairiais darbais ir nepakeliamais mokes- 
čiais. Buvo uždėti mokesčiai net už langus, laikrodžius, druską 
ir kitokias smulkmenas. Daugelis ūkininkų atsižadėdavo savo 
žemių ir bėgdavo į kitas valstybes. O ponai gyveno lengvai. Vi- 
soje šalyje kilo nepasitenkinimas. Kad susitvarkytų padėtis, ka- 
ralius sukvietė tautos susirinkimą. 


Kai tautos susirinkimas tarėsi ir ginčijosi, Paryžiuje kilo re- 
voliucija. Revoliucionieriai paėmė valdžią (1789). Jie paskelbė, 
kad bažnyčių ir vienuolynų turtai priklauso valstybei. Nustatė, 
kad vyskupų ir kunigų reikalus tvarko taip pat valstybė. Baž- 
nytinę moterystę panaikino, o įvedė civilinę. Buvo paskelbta 
laisvė, lygybė ir brolybė. E 

Pasauliečiai ir dvasiškiai, kurie nesutiko su tokia tvarka, 
buvo paskelbti valstybės priešais. Juos revoliucionieriai išžudė 
be ilgo svarstymo. Užtekdavo paduoti raštelį be parašo, kad kas 
nors esąs revoliucijos priešas, ir jis buvo žudomas. Revoliucijos 
laiku nužudė patį karalių ir daug aukštų žmonių. Kad darbas, 
greičiau eitų, buvo išrastos galvoms kirsti mašinos, vadinamos 
giljotinos. Pavyzdžiui, Paryžiuje vien per penkias dienas buvo 
išžudyta apie 1500 žmonių. 


Paryžiuje prisirinko įvairiausių valkatų, kurie džiaugėsi žu- 
dynėmis ir nesilaikė jokio padorumo. Pagaliau patys revoliuci- 
jos vadai pradėjo savo tarpe nesutikti ir vieni kitiems kapoti gal- 
vas. Žmonėms netvarka ir žudynės labai įkyrėjo. Nė vienas ne- 
buvo tikras, kad vakare atsigulęs susilauks ryto šviesos. Tuo 
laiku iškilo nepaprastas karo vadas generolas Napoleonas Bona- 
parte. Jis paėmė visą valdžią, o revoliuciją panaikino. 

Revoliucijos metu norėta išnaikinti visa, kas yra krikščioniška. Vie- 
toje savaitės buvo įvesta švęsti dešimtoji diena. Ji vadinosi „proto šventė". 
Pirmoji tokia šventė buvo atlikta vienoje garbingoje katedroje. Viena ne- 
padoriai apsirengusi moteris buvo pasodinta ant altoriaus. Ji vaizdavo 

proto dievaitę. Jos garbei buvo uždegtos žvakės, smilkomi smilkalai ir š0- 
kami šokiai. 

Tačiau vėliau revoliucionieriai pamatė, kad tokios pamaldos veda prie 
labai negražių šlykštybių. Tuomet visiems įsakė pripažinti, kad yra Die- 
vas ir nemirtinga siela. Kas dešimta diena buvo laikomos tam tikros pa- 
maldos. Jas turėjo lankyti mokiniai ir kiti žmonės. Jos taip ikyrėjo žmo- 
nėms, jog visi nuo jų bėgdavo kuo toliausiai. 


Laikai po revoliucijos 


Napoleonas tvirtai suėmė valdžią į savo rankas ir pradėjo 
tvarkyti išsargintą šalį. Jis suprato, kad valstybė be tikėjimo ne- 
gali būti tvirta. Tada jis pradėjo tartis su Popiežiumi apie tikė- 
jimo reikalų sutvarkymą Prancūzijoje. Susitarti pavyko. Napo- 
leonas leido laisvai kiekvienam išpažinti savo. tikėjimą. O Popie- 
žius pažadėjo nebereikalauti grąžinti atimtus bažnytinius turtus. 

Sutartis buvo pa- 
skelbta visoje Pran- 
cūzijoje. Paryžiuje 
buvo atlaikytos iškil- 
mingos pamaldos, ku- 
riose dalyvavo pats 
Napoleonas ir vyriau- 
sybė. Po revoliucijos 
toks įvykis buvo ne- 
paprastas. Žmonės 
labai džiaugėsi, kad 
grįžo sąžinės laisvė. 
Greitai Napoleonas 
tapo ciesoriumi. Į iš- 
kilmes atvyko pats 
Popiežius. Tai buvo 
ženklas, kad Valstybė 
ir Bažnyčia gyvena 
visiškai taikiai, 

Tačiau po kiek lai- 

Napoleonas I-sis Bonaparte ko prasidėjo tarp Po- 
piežiaus ir Napoleono 

nesutikimas. Napoleonas reikalavo iš Popiežiaus paskelbti Baž- 
nyčios priešais tuos, kurie buvo Napoleono priešai. Popiežius 

nesutiko, nes norėjo palaikyti taiką ir vienybę visuose katali- 
kuose. Tuomet Napoleonas įsakė Popiežių suimti ir ištremti iš 
Romos į Prancūziją. Popiežiaus žemės buvo atimtos, o jam pa- 
skirta metinė alga. 

Greitai Napoleono garbė pradėjo gesti, nors anksčiau visur 
jam sekdavosi. Jis buvo sumanęs nukariauti visą pasaulį; bet 
žygis į Rusiją nepavyko (1812). Sujungtos rusų, austrų ir prūsų 
kariuomenės Napoleono kariuomenę visai sunaikino. Pats Napo- 
leonas buvo ištremtas į šv. Elenos salą ir ten baigė gyvenimą. O 
Popiežius iš nelaisvės grįžo į savo amžinąją Romą. 

Praslinkus keliolikai metų po Napoleono Prancūzijoj kovojo 
dėl valdžios dvi partijos: respublikos ir karaliaus šalininkai. Ka- 
talikai palaikė karaliaus partiją. Kai Prancūzija tapo respubli- 
ka, katalikai buvo laikomi respublikos priešais ir spaudžiami. 
Uždarytos buvo katalikų mokyklos, visose mokyklose buvo už- 
drausta dėstyti tikybą. Bažnyčia buvo atskirta. nuo valstybės. 
Daug Bažnyčios ir vienuolynų turtų pasisavino valstybė. Panaši 
padėtis Prancūzijoje tebėra ir dabar. 

Kai Napoleonas ištrėmė Popiežių Pijų VII, šis perspėjo Napoleoną, kad 
ji gali nubausti Dievas už Bažnyčios varžymą. Tuomet Napoleonas nusi- 
juokė su draugais ir atkirto Popiežiui: „Na, Dievas neatims ginklų iš mano 
kareivių rankų". Tačiau žygis į Rusiją 1812 metais tam nepaprastam karo 
vadui nepavyko. Užėjo tokie nepaprasti šalčiai, jog kareiviams krito šau- 
tuvai iš rankų. „Napoleono visa armija buvo visai sunaikinta. Taigi, Die- 
vas atėmė šautuvus iš Napoleono kareivių rankų. Pats“ Napoleonas buvo 
ištremtas į šv. Elenos salą. 

Klausydamas per dienas ošiančių okeano bangų ir apmąstydamas s4- 
vo gyvenimą. Napoleonas grįžo prie Dievo. Jis mielai pasikalbėdavo su 
savo artimaisiais apie Dievą, sakydamas: „Ką reiškia blizgančių ginklų 
žvangėjimas, palyginus su milžinišku žvaigždžių sukimusi? Ką gi reiškia 
mano menkučiai darbai Aukščiausiojo Dievo kūrybos akivaizdoje?" ir susi- 
mąstęs jis nulenkdavo galvą. 


6. Katalikų Bažnyčios padėtis Lietuvoje XIX amž. 


Priespauda Lietuvoje 


XVIII amžiuje Lietuvos-Lenkijos valstybė žlugo. Lietuva 
pateko rusams. Rusai ne tiktai tvarkė valstybės reikalus, bet 

panoro ir Bažnyčios reikalus tvarkyti. Rusijos carai pradėjo per- 
sekioti Katalikų Bažnyčią Lietuvoje. Jie iš katalikų bažnyčių ir 
vienuolynų atimdavo žemes ir jas dovanodavo savo valdininkams. 
Uždraudė statyti bažnyčias ir kryžius, nes norėjo Lietuvą supra- 
voslavinti. Bet rusų valdininkai buvo lengvai paperkami, todėl 
ne visi įsakymai buvo vykdomi. 

XIX amž. buvo Lietuvoje daug parapijinių mokyklų, kuriose 
mokės keletas tūkstančių jaunimo. Tos mokyklos buvo katalikiš- 
kos, o valdžios mokyklos buvo rusiškos ir pravoslaviškos. Rusai 
pamatė, kad lietuviai valdžios mokyklas labai nenoromis lanko, 
todėl parapijines mokyklas uždarė. Taip pat buvo uždarytas Vil- 
niaus universitetas, o jo dalis perkelta i»Maskvą. 


Ypač katalikų padėtis pasunkėjo po 1863 metų sukilimo. Kai 
kurie kunigai, norėdami išvaduoti Lietuvą iš rusų jungo, prisi- 
dėjo prie sukilimo. Rusų valdžia keršijo visiems katalikams. Ru- 
sų žandarai ieškodavo po namus ir bažnyčioje lietuviškų knygų. 
Jei ką nutverdavo skaitant, smarkiai bausdavo, dažnai išsiųsdavo 
į Sibirą, o kartais netgi sušaudydavo. Mokyklose įsakė dėstyti 
rusų kalbą. Mokinių vadovėliuose buvo prirašyta įvairių išgal- 
votų žinių, kurios žemino Katalikų Bažnyčią. Per kai kurias 
šventes visi mokiniai katalikai turėdavo eiti į rusų cerkvę. Ka- 
talikų dvasiškiams be valdžios leidimo niekur negalima buvo iš- 
važiuoti. Jei kuris kunigas to neklausydavo, tą smarkiai nu- 
bausdavo. 


Kaip rusai kartais elgdavosi su lietuviai katalikais, matyti iš Kražių 
įvykių. 1893 metais Kauno gubernatorius įsakė Kražių bažnyčią užleisti 
rusams. Kražių apylinkės vyrai susitarė bažnyčios neduoti ir gintis iki pa- 
skutinio kraujo lašo. Keletą kartų norėta geruoju išnešti Švenčiausiąjį 
Sakramentą iš bažnyčios, tačiau žmonės neleisdavo. 


Tuomet atvyko pats gubernatorius su žandarais ir laukė nakties. Ti- 
kėjosi, kad naktį būsią mažiau žmonių bažnyčioje. Bet žmonės, apsigink- 
iavę lazdomis, šakėmis ir akmenimis, nesiskirstė nei iš miestelio, nei iš baž- 
nyčios. Nakties 12 valandą atjojo gubernatorius su žandarais ir prievarta 
įsiveržė į bažnyčią. Tačiau, paragavę žemaitiškų lazdų, visi žandarai iš- 
bėgiojo, o gubernatorius atsidūrė prie vargonų. Žmonės norėjo išmesti jį 
pro langą, tačiau gubernatorius pasižadėjo pasirašyti raštą, kad bažnyčios 
neliesią. Žmonės jo nuo vargonų neišleido, o gubernatorius laužė plunks- 
nas ir tyčia gaišino laiką. Mat, jis žinojo, kad pagalbon. atvyks iš Varnių 
kazokai. 

Auštant atvyko kazokai. Prasidėjo nelygi kova. Pasipylė kraujas ir 
ašaros. Laimėjo daug geriau apsiginklavę kazokai. Paskui daugybę žmo 
nių išvežė į Sibirą, iš kurio kražiečiai nebegrįžo. 


Vyskupas Valančius 


Sunkiais priespaudos laikais atsirado žmogus, kuris sėkmin- 
gai gynė Bažnyčios ir savo tėvynės reikalus. Tai buvo Žemaičių 
vyskupas Motiejus Valančius (1850—1875). Jo veikimui buvo 
patogios sąlygos, 
nes Lietuvos liaudis 
buvo pamaldi ir 
uoliai klausė savo 
vadų dvasiškių. Že- 
maičių vyskupijoj 
tais laikais buvo 
kuone visa dabarti- 
nė Lietuva, todėl! 
vyskupo įtaka buvo 
didelė. Pats vys- 
kupas Valančius 
buvo kilęs iš liau- 
dies, žemaitis, ir ge- 
rai suprato savo ša- 
lies padėtį. Jo nu- 
veikti darbai yra 
dideli. 

Jis labai uoliai 
platino blaivybę. 
Lietuvoje buvo la- 
bai paplitęs girtuo- 
kliavimas.  Smuk- 
lių atsirado daugy- 

Vyskupas Motiejus Valančius bė. Su girtuoklia- 

vimu plito ir ki- 
tos ydos: apsileidimas, vagiliavimas. Vyskupas Valančius pats 
kovojo ir įsakė visiems kunigams per pamokslus uoliai kovoti su 

girtuokliavimu. Pasėkos buvo tokios didelės, jog visa šalis liko 
blaivi ir daugumas smuklių turėjo užsidaryti. 

Kad liaudis nepasiduotų pravoslavų rusų įtakai, Valančius 
steigė parapijines mokyklas. Ragino tėvus, kurie negalėjo vaikų 
mokyti parapijinėse mokyklose, keliems susidėjus samdyti mo- 
kytoją ir mokyti vaikus namie. Tokios haminės mokyklos pla- 
čiai paplito. Vyskupas dėjo pastangų, kad rusų valdžia grąžintų 
lietuvišką spaudą. Kadangi rusų valdžia nenusileido, tai vyskų- 
pas organizavo knygnešius, kurie slaptai gabendavo knygas. Pats 
parašė nemaža lietuviškų knygelių. "Knygelės buvo parašytos 
skambia kalba, gyvais vaizdais, todėl turėjo didelį pasisekimą. 
Buvo sumanęs leisti net lietuvišką laikraštį, tik rusų valdžia ne- 
leido. “ 

Mokė žmones taikiu, ramiu būdu kovoti už savo teises. Su- 
kilimo nebūvo šalininkas. Kai 1863 m. įvyko sukilimas, ragino 
žmones prie jo nesidėti. Iš tikrųjų, kaip žinoma, po sukilimo 
Bažnyčios ir Tėvynės reikalai buvo dar griežčiau suvaržyti. 

Savo darbo vaisių vyskupas Valančius susilaukė negreit po 
savo mirties. 

1904 metais rusai grąžino lietuviams spaudos laisvę. Pama- 
tė, kad lietuvio kataliko negalima paversti rusu pravoslavu. Lei- 
do visose mokyklose tikybą dėstyti gimtąja kalba. Taip pat lais- 
vai leido katalikams atlikti visas savo tikėjimo pareigas. Lietu- 
va pradėjo atgimti, o katalikai sustiprėjo. 


7. Leonas XIII 


Leonas XIII buvo vienas žymiausių Popiežių (1878—1903).. 
Nors Popiežiumi tapo, turėdamas 68 metus, tačiau tebebuvo labai 
darbštus ir šviesaus proto vyras. Ypač jis išplėtė Bažnyčios įta- 
ką įvairiuose kraštuose ir daug pasidarbavo darbininkų padėčiai 
pagerinti. 

Tais laikais Popiežiai jau nebeturėjo pasaulinės valdžios, ta- 
čiau: dvasinė galybė Popiežių buvo didelė. Ypač tą galybę iškėlė 
Leonas XIII, sutvarkydamas Bažnyčios ir valstybės santykius 
įvairiuose kraštuose. Jo dėka pasibaigė Bažnyčios priespauda Vo- 
kietijoje ir kituose kraštuose. Jis nurodė aiškiai, kurie dalykai 

priklauso pasaulinei ir kurie bažnytinei valdžiai. Nusakė katali- 
ko ir valstybės piliečio pareigas: mylėti Dievą, Bažnyčią ir Tėvynę. 
Leonu XIII pasitikėjimas buvo toks didelis, kad kartą susigin- 
“ čijusios dvi vals- 
tybės savo tar- 
pe (Ispanija su 
Vokietija dėl 
Karolinų salų), 
pakvietė Popie- 
žių būti teisėju. 
Taip pat Le- 
onas XIII labai 
daug pasidarba- 
vo darbininkų 
reikalais. Fabri- 
kuose ir kitur 
buvo labai nau- 
dojami | darbi- 
ninkai. Socialis- 
tai darbinin- 
kams skelbė, 
kad Bažnyčia 
palaikanti | po- 
nus, o ne darbi- 
ninkus. Ragino 
nusikratyti bur- 
žujų ir dvasiš- 
Popiežius Leonas XIII-sis kių valdžia. So- 
cializmas suvi- 
liojo daug dar- 
bininkų. Tuomet Popiežius Leonas XIII išleido labai žymų raštą 
apie darbininkų reikalus (tas raštas vadinasi enciklika „Rerum 
Novarum“). Popiežius tuo raštu įrodė, kad Bažnyčia visuomet 
kovoja už teisybę. Kadangi darbininkai yra skriaudžiami, tai 
Bažnyčia stojo už darbininkus. Reikalavo, kad darbininkui tiek 
būtų mokama, kad jis galėtų žmoniškai gyventi su šeima. Taip 
pat labai aiškiai Leonas XIII įrodė socialistų ir komunistų mokslo 

* klaidingumą. 


Vienoje bedievių vedamoje mo) asarį buvo egzaminai. Prieš 
egzaminus vieni mokiniai linksmai Žž ti susirūpinę slankiojo. Žai- 
džiant, vienam mokiniui iškrito ražančius iš kišenės. (Kitas mokinys tuoj jį 
pagavo ir nunešė pas direktorių, sakydamas: „Pone direktoriau, štai yra 
tokių, kurie daro mūsų mokyklai gėdą, nes, matyt, kalba ražančių. Direk- 
torius smarkiai supyko ir sušaukė visus mokinius. Liepė prisipažinti, kie- 
no yra ražančius. Nors prieš egzaminus visi mokiniai stengėsi mokytojams 
nenusidėti, tačiau visų akivaizdoje išėjo linksmas, gražus jaunuolis ir tarė: 
„Tai mano ražančius. Aš jį kalbėdamas kasdien prašau Dievą, kad Jis lai- 
mintų mano darbus ir pašauktų mane darbininku į savo vynuogyną. Ir 
mano malda tikrai bus išklausyta". Pasiėmęs ražančių, įsidėjo į kišenę. 

Pasibaigus egzaminams, pasirodė, kad tas mokinys geriausiai išlaikęs. 
Dievas tą jaunuolį ir toliau laimino. Į pabaigą savo amžiaus jis buvo iš- 
rinktas Popiežiumi ir pasivadino Leonu XIII. 


8. Eenediliės XV 


Tik prasidėjus Didžiajam karui, Popiežiumi buvo išrinktas 
Benediktas XV (1914—1922). Greitai karas apėmė kuone visą 
pasaulį. Žmo- 
nės kasdien žu- 
vo, o kiti kentė 
didelį vargą. Ka- 
riaujančios šalys 
nebežiūrėjo įsta- 
tymų ir žmoniš- 
kumo. Todėl šis 
Popiežius  dau- 
giausia pasišven- 
tė sugrąžinti pa- 
sauliui taiką. 

Jis kreipėsi į 
kariaujančių val- 
stybių valdžias, 
siūlydamas susi- 
taikinti. Visiems 
tikintiesiems lie- 
pė melstis už 
taiką. Tačiau 
įnirtusios viena 
Popiežius Benediktas XV ant kitos šalys 

nenorėjo Popiežiaus klausyti. Tuomet Benediktas XV pasirū- 
pino-bent karo žiaurumus ir vargą sumažinti. Jo dėka kariau- 
jančios šalys keitėsi savo tarpė belaisviais. Popiežius įsteigė 
daug ligoninių sužeistiesiems gydyti. Jam tarpininkaujant, bu- 
vo siunčiamas belaisviams maistas, ir kitaip jie buvo aprūpinami. 

Nors Popiežių kai kurios šalys savo pažadais norėjo palenkti 
į savo pusę, tačiau Benediktas XV nepriėmė nė vienų savo dva- 
sine valdžia. Jis darbavosi žmonių labui, nežiūrėdamas tautybės 
skirtumo. 

Kariaujančios šalys labai nuskurdo, liko neturtingos. Dau- 
geliui šalių pats Benediktas XV paaukojo stambias sumas. Ki- 
toms leido padaryti rinkliavas visame katalikiškame pasaulyje. 
Ypač gausiai jis sušelpė baisaus bado ištiktą Rusiją. 

Popiežius Benediktas XV labai daug gero padarė ir Lietu- 
vai, kurią karas smarkiai sunaikino. Jis 1917 m. paskyrė „lietu- 
vių sekmadienį“; tą dieną visame katalikų pasaulyje buvo ren- 
kamos aukos lietuviams. Buvo surinkta žymi suma pinigų, ku- 
riais gausiai buvo sušelpta Lietuva, 

Už didelius nuopelnus taikai Benediktą XV gerbia visas pasaulis. Net 
nekrikščioniška šalis Turkija savo sostinėj Konstantinopolyj pastatė šiam Po- 
piežiui gražų paminklą. Ant to paminklo yra padėtas toks parašas: Didžia- 
jam Pasaulinės Tragedijos Popiežiui Benediktui XV, Tautų Geradariui be jų 
lautybės ir religijos skirtumo. Dėkingumo ženklan, Rytai 1914-1919, 


9. Pijus XI 


Dabartinis Popiežius gimė Italijoje fabrikanto šeimoje ir 
prieš išrenkamas Popiežiumi vadinosi Achillės Ratti. Dirbo 
mokslo darbą, o vėliau tapo diplomatu. Visur pasižymėjo savo 
nuoširdumu ir sumanumu. 1922 metais buvo išrinktas Popiežiu- 
mi ir pasivadino Pijum XI. Keliolika metų popiežiaudamas, pa- 
darė Bažnyčiai daug naudos, ypač rūpindamasis misijomis ir ka- 
talikišku veikimu. 2 

Misijomis rūpinosi ir ankstyvesnieji Popiežiai. Bet Pijus XI 
visą misijų darbą pertvarkė ir apgalvotai plečia. Parūpino, kad 
būtų kunigų iš vietinių kraštų, kurie sėkmingiau moka darbuo- 
tis už ateivius. Atsirado nemaža juodosios ir geltonosios rasės 

kunigų. Pijus XI įvedė visame katalikiškame pasaulyje misijų 
sekmadienį. Tą dieną katalikai turi progos giliau pagalvoti apie 
milijonus žmonių, kurie Kristaus mokslo dar nėra girdėję. Ren- 
kamos aukos misijų 
kraštams. Retkarčiais 
suruošiamos = misijų 
„parodos, kurios atvaiz- 
duoja misijonierių at- 
liktus' didelius  dar- 
bus ir sunkenybes, tą 
darbą dirbant. Dėka 
Popiežiaus  susirūpi- 
nimui misijomis, Kris- 
taus mokslas įsigali 
vidurinėje Afrikoje, 
Kinijoje ir kitur. 
Pijus XI nori su- 
krikščioninti ne tik 
stabmeldžių kraštus, 
bet ir krikščioniškas 
tautas padaryti la- 
biau krikščioniškas. 
Tuo tikslu Popiežius 
kviečia apaštalauti ne š š š 
tik kunigus, bet ir Dabartinis Popiežius Pijus XI-sis 
pasauliečius žmones 
Pasauliečių apaštalavimas yra vadinamas katalikišku vei- 
kimu (akcija). Katalikų veikimas neturi nieko bendro su 
kuria nors politine partija. Pats Popiežius Pijus XI yra pasa- 
kęs, kad katalikiškas veikimas yra ne kas kita, kaip katali- 
kiškas gyvenimas. Tą katalikišką veikimą Popiežius platina per 
įvairias organizacijo 


„ Ragina kiekvieną dalyvauti tokioje kata- 
likiškoje organizacijoje, kuri atitinka žmogaus amžių ir padėtį. 
Dalyvaudami katalikų veikime, krikščionys katalikai ne tik patys . 
nepasiduoda žalingai įtakai, bet ir kitus patraukia. Tuo būdu 
stiprėja Kristaus karalystė žemėje. 

Prieš tapdamas Popiežium, dabartinis Popiežius vadinosi Achilles Ratti. 
1921 metais jis buvo Popiežiaus pasiuntiniu Lietuvai ir lankėsi Kaune. Jam 
teko pavažinėti po Lietuvą ir pasikalbėti su žmonėmis per savo vertėją. 
Dabar, būdamas Popiežium, mielai prisimena Lietuvą ir jos gyventojus. 


10. Lietuvos bažnyčios provincijos įkūrimas 


Paskelbus Lietuvos Nepriklausomybę, Bažnyčia gavo visišką“ 
laisvę. Buvo atgauta nemaža bažnyčių ir bažnytinių turtų, ku- 
riuos buvo atėmusi 
rusų valdžia. Leis- 
ta laisvai veikti ka- 
talikams. Paplito 
katalikiškos knygos 
ir laikraščiai. 

1926 metais bu- 
vo įsteigta Lietuvos 
bažnytinė provinci- 
ja. Ją sudaro Kau- 
no arkivyskupija ir 
keturios vyskupijos: 
Telšių, Panevėžio, 
Vilkaviškio ir Kai-- 
šiadorių. Kauno ar- 
kivyskupas  metro- 
politas yra Juozapas 
Skvireckas.  Vysku- 
pijas valdo šie vys- 
kupai: Telšių — 
Justinas Staugaitis, 


Panevėžio — Ka- 

zimieras Paltarokas, 

Kaišiadorių — Juo- 

Kauno Metropolitas-Arkivyskupas Juozapas zapas Kukta, Vilka- 
Skvireckas g viškio — Antanas 


Karosas ir Mečislo- 
vas Reinys. Lietuvos bažnytinė provincija priklauso tiesiog Po- 
piežiaus. 

1927 metais buvo sudaryta sutartis tarp Popiežiaus ir Lie- 
tuvos valstybės, vadinama konkordatu. Ta sutartimi Lietuvos 
valdžia garantavo katalikams draugijų ir mokyklų laisvę. Paša- 
lino kai kurias kliūtis, trukdančias veikti Katalikų Bažnyčiai. Ta 
sutartis suteikė naudos katalikams ir Lietuvos valstybei. 

Seniau Lietuva priklausė kelioms bažnytinėms provincijoms. 
Iš to kildavo kai kurių nepatogumų ir blogybių. Dabar Lietuva 
yra laisva nuo svetimų įtakų. Katalikai gali laisvai darbuotis Baž- 
nyčios ir Tėvynės naudai. Visoje šalyje atgyja tikėjimas ir dora. 

Dvasiškiams ruošti yra trys kunigų seminarijos: Kaune, Tel- 
šiuose ir Vilkaviškyje. Jose visose mokosi keletas šimtų klierikų, 
besiruošiančių į kunigus. Taip pat Lietuvoje atsirado nemaža 
vyrų ir moterų vienuolių. Vyrų: jėzuitai, marijonai, pranciško- 
nai, dominikonai, saleziečiai ir kapucinai. Moterų: kazimierietės, 
kotrynietės, benediktinės, širdietės ir kitokios. Stipriausiai yra 
įsikūrę jėzuitai ir marijonai, kurie laiko savo gimnazijas, leidžia 
laikraščius ir kitokį naudingą darbą dirba. 

Dvasiškiams veikti padeda pasauliečiai, kurie yra susiorga- 
nizavę į įvairias draugijas. Taip pat katalikai leidžia nemaža 
laikraščių. Per įvairias kliūtis Lietuva žengia į šviesesnę ateitį. 


11. Katalikų Bažnyčios padėtis pasaulyje 


Kiekvienas amžius turi savo gerų ir blogų pusių. Gerosios 
padeda Bažnyčiai plisti, o su blogosiomis tenka kovoti. Kovoda- 
ma, Bažnyčia laimi ir stiprėja. Mūsų laikais taip pat tenka Baž- 
nyčiai kovoti su įvairiomis ydomis. Žymiausios ydos yra bedie- 
vybė, žmonių prisirišimas prie turtų ir kūno malonumų, pagaliau 
— perdėtas savo tautos garbinimas. : 

Išsiplėtė tarp žmonių bedievybė (ateizmas). Visuose kraš- 
tuose priviso Bažnyčios priešų. Jie atmeta ne tik kurias nors at- 
skiras tiesas, bet ir patį Dievą. Rusijoje steigiamos mokyklos, 
kuriose žmonės mokosi griauti tikėjimą. Taip bedievybė plinta 
tarp nesusipratusių katalikų ir neapsišvietusių žmonių. Ypač 
jaunimas greitai pasiduoda suviliojamas. Nuo bedievybės labai 
nukentėjo Sovietų Rusija, Meksika, Ispanija ir kitos šalys. Lie- 
tuvoje bedieviai taip pat varo savo pragaištingą darbą. 

Žmonėse labai įsigalėjo prisirišimas prie turtų ir kūno pato- 
gumų (materializmas). Visi rūpinasi turėti daug pinigų, lengvai 
dirbti, gražiai atrodyti ir smagiai pasilinksminti. Savo sielos to- 
bulinimu ir tikybos reikalais daug kas pamiršta susirūpinti. Tos 
ydos ypač įsigalėjo Amerikoje, Prancūzijoje ir kitur. Lietuvoje 
žmonės taip pat pradeda užsikrėsti tomis ydomis. 

Kai kuriose tautose paplito savo tautos garbinimas (nacio- 
nalizmas). Tų tautų vadai tik savo tautoje temato geras puses, 
o visus kitus niekina ir smerkia. Kitų tautų žmonių nenori lai- 
kyti savo broliais, o laiko priešais. Katalikų Bažnyčia skelbia 
visur brolybę ir taiką, todėl tokiose šalyse Katalikų Bažnyčia yra 
spaudžiama (pav. Vokietijoje) arba ardoma pasaulio taika (kaip 
parodė Italijos įvykiai). 

Tačiau Bažnyčia su visomis tomis ydomis sėkmingai kovo- 
ja. Ji platina Kristaus mokslą ne tik per bažnyčias, bet ir per 
draugijas. Visi susipratę katalikai kas kartą gausingiau rašosi į 
savo draugijas ir laimi kovas su blogomis draugijomis. Atsira- 
do vaikų, jaunimo, suaugusių ir įvairių luomų žmonių katalikiš- 
kų draugijų. Taip pat kitokiais būdais Bažnyčia kovoja su įvai- 
riomis blogybėmis. Ruošia eucharistinius kongresus, į kuriuos 
suplaukia didžiulės minios žmonių pagerbti Kristaus. Platina 
Kristaus mokslą per spaudą, radio, kinus ir kitokias moderniškas 
priemones. Bažnyčia žino, kad laimės, nes su ja yra Kristus. 

Meksikoje bedievio prezidento Calles "kareiviai suėmė 18 metų berniu- 
ką. Kareiviai liepė šaukti: „Šalin Kristų!“ Jaunuolis pasisakė esąs katali- 
kas ir Kristaus nepaniekinsiąs. Kareiviai jį surišo, prikabino prie automo- 
bilio, ilgai valkiojo po gatves ir sužeistą numetė prie tėvo namų. Čia vėl 
įsakė šaukti: „Tegyvuoja Calles, šalin Kristų!“* Bet jaunuolis vos gyvas 
šaukė: „Aš esu katalikas, tegyvuoja Kristus!“ Tuomet išbėgo motina ir, 
iaip tikra karžygė, maldauja sūnų: „Vaikeli, nors Tave ir užmuštų, neišsi- 
žadėk tikėjimo! Tegyvuoja Kristus!“ „Tegyvuoja Kristus“ — atsiliepė vai 
kinas ir amžinai užmerkė akis. 

12. Katalikų Bažnyčia — tikroji Kristaus 
mokslo skelbėja 


Kristus, labai mylėdamas žmones, paskelbė jiems savo die- 
viškąji mokslą. Taip pat Jis pasirūpino, kad Jo mokslo niekas 
neiškreiptų ir nesuklaidintų žmonių. Savo mokslą skelbti Jis iga- 
liojo Katalikų Bažnyčią, o kad ji nesuklystų, suteikė jai neklai- 
dingumo dovaną. Tą neklaidingumo dovaną Katalikų Bažnyčio- 
je turi Popiežius ir visuotinis vyskupų susirinkimas. 

Popiežius yra neklaidingas, nes Kristus suteikė Petrui ir jo 
įpėdiniams neklaidingumo dovaną. Būtent, Kristus Petrui pasa- 
kė: „Tu Petras, ir ant tos uolos aš pastatysiu savo Bažnyčią, ir 
pragaro vartai jos nenugalės. Tau aš duosiu dangaus karalystės 
raktus; ką tu suriši žemėje, bus surišta ir danguje, ir ką atriši 
žemėje, bus atrišta ir danguje“ (Mat. 16, 18—19). 

Visuotinis vyskupų susirinkimas yra neklaidingas, nes jis 
atstovauja visiems apaštalams. O apaštalų visuma negalėjo su- 
klysti, nes Kristus pasakė: „Aš esu su jumis per visas dienas, 
iki pasaulio pabaigai“ (Mat. 28, 20). Bet Popiežius yra visuomet 
neklaidingas, o visuotinis vyskupų susirinkimas tik tuokart, kai 
sutaria su Popiežiumi. 

Katalikų Bažnyčia yra neklaidinga tik tikėjimo ir doros da- 
lykuose. Kituose dalykuose Bažnyčia gali klysti, pavyzdžiui, pa- 
sauliniuose moksluose. Tačiau ne savo dalykų Katalikų Baž- 
nyčia nesprendžia. Ji tik užsiima Kristaus mokslo skelbimu ir 
žmonių vedimu išganyman. 

Katalikų Bažnyčia yra vienintelė neklaidinga Kristaus moks- 
lo skelbėja. Protestantai, pravoslavai ir kitos ne katalikų bažny- 
čios yra labai susiskaldę ir pačios nebežino, kur yra tiesa. 


Kai kas labai stebisi, kaip Kristus galėjo suteikti neklaidin- 
gumą Katalikų Bažnyčiai. Tačiau Kristus, gyvendamas žemėje, 
yra dėl vieno žmogaus daręs stebuklus. Pavyzdžiui, kartą, gailė- 
damasis verkiančios našlės, prikėlė jos sūnų iš numirusių. Kaip 
gi Kristus nepasigailėtų visos žmonijos ir jai leistų klaidžioti, ne- 
surandant tiesos? Kristus, labai mylėdamas, įkūrė vienintelę ne- 


klaidingą Rymo Katalikų Bažnyčią ir jai suteikė neklaidingumo 
dovaną. 

13. Žymiausių metų lentelė 


313 — Milano ediktas. 

1054 — Rytų Bažnyčios atskilimas. 

1387 — Lietuvos krikštas. 

1520 — Protestantizmo pradžia. 

1926 — Lietuvos bažnytinės provincijos įkūrimas. 

